Τσίπρας: μάγκας με τις πλάτες της κυβέρνησης | ΠΟΛΙΤΙΚΗ | antinews.gr\nΤσίπρας: μάγκας με τις πλάτες της κυβέρνησης\nΟ κ. Τσίπρας θέλει να εκμεταλλευτεί με τον πλέον ανήθικο τρόπο τις θυσίες του ελληνικού λαού και τον αγώνα με σοβαρό πολιτικό κόστος που έδωσε επί δύο χρόνια η κυβέρνηση.\nΛίγα λεπτά προτού ο Αλέξης Τσίπρας πει στους βιομήχανους ότι θα παραλάβει «καμένη γη» και πρέπει να βάλουν πλάτη για να ανασυγκροτήσουν τη χώρα, ο ίδιος άνθρωπος είχε αποδυθεί σε έναν αγώνα παροχολογίας άνευ προηγουμένου.\nΕνώ δηλαδή ο ίδιος ο πρόεδρος του ΣΥΡΙΖΑ έχει χαράξει μια πορεία της Ελλάδας η οποία βασίζεται στη λογική ότι έχουν διαλυθεί τα πάντα, στην ίδια ομιλία, μπροστά στο ίδιο ακροατήριο και με λίγα λεπτά διαφορά τάζει τα πάντα στους πάντες.\nΑν δεν πρόκειται για λάθος του λογογράφου του κ. Τσίπρα τότε απλά πρόκειται για πολιτικό αμοραλισμό, για ένα ακόμη πολιτικό ατόπημα του υποψήφιου πρωθυπουργού ο οποίος χαϊδεύει τους πάντες προκειμένου να εκλεγεί.\nΔεν ήταν βεβαίως στο Τέξας χθες ο κ. Τσίπρας. Στην Αθήνα ήταν και με ακροατήριο το μεγάλο κεφάλαιο της Ελλάδας. Τη στιγμή που ο πρωθυπουργός της χώρας, στην πιο δύσκολη φάση της κυβέρνησης λέει «εγώ δεν μπορώ να υποσχεθώ πράγματα που δεν γίνονται», ένας «αστέρας» της πολιτικής, που δεν έχει αναλάβει ποτέ στη ζωή του υπεύθυνη θέση οπουδήποτε, έρχεται και λέει ότι θα προκαλέσει κοσμογονία σε μια… καμένη γη. Αμέσως, είπε ότι θα αυξηθούν όλοι οι μισθοί στα 752 ευρώ. Κάτι θα ξέρει. Μπορεί να υπάρχουν κρυφά θησαυροφυλάκια και θα ανοίξουν άμεσα.\nΣτη συνέχεια θα κάνει αναδιανομή του εισοδήματος προς τα ευάλωτα κοινωνικά στρώματα. Δεν καταλαβαίνουμε τι εννοεί, αλλά μάλλον θα τα πάρει από όσους τα έχουν και θα τα μοιράσει όπως τα συσσίτια της Χρυσής Αυγής.\nΜετά υποσχέθηκε ότι θα προχωρήσει ρύθμιση των κόκκινων δανείων των τραπεζών για ελάφρυνση νοικοκυριών και επιχειρήσεων. Για τις τράπεζες που ζουν με τα λεφτά του ΤΧΣ και των ξένων του έχουν πει τίποτε; Μήπως έχουν οι ελληνικές τράπεζες υπερκέρδη οπότε γιατί να μην χαρίσουν και μερικές χιλιάδες δάνεια; Και γιατί να ψηφίσουμε τον ΣΥΡΙΖΑ; Υπάρχει κόμμα «χαρίζω δάνεια, χαρίζω οικόπεδα». Θα πάρουμε και ένα οικοπεδάκι δώρο εκεί.\nΘα δώσει ο κ. Τσίπρας και δωρεάν ρεύμα σε νοικοκυριά ως 300 κιλοβατώρες το μήνα και μείωση τιμής για τη βιοτεχνία. Μάλλον είναι δύσκολο να φέρει ρεύμα από τη Βενεζουέλα, οπότε η ΔΕΗ θα αναλάβει αυτόν το ρόλο.\nΕίπε κι άλλα ο κ. Τσίπρας σε μια έξαρση παροχολογίας που την έχουμε ξανακούσει και προεκλογικά. Οπότε δύο τινά συμβαίνουν: Είτε ο κ. Τσίπρας λέει μπούρδες αφού δεν μπορούν να γίνουν όλα αυτά διότι ο Σαμαράς… κατέστρεψε την Ελλάδα και ο ΣΥΡΙΖΑ θα παραλάβει καμένη γη.\nΕίτε ο κ. Τσίπρας ψεύδεται ασυστόλως, η Ελλάδα στηρίζεται ξανά στα πόδια της, δεν έχει καταστραφεί, οπότε όποια κυβέρνηση προκύψει από τις επόμενες εκλογές μπορεί να υλοποιήσει ένα μίνιμουμ δεσμεύσεων σαν κι αυτές που έκανε ο πρόεδρος του ΣΥΡΙΖΑ χθες στον ΣΕΒ.\nΚατά τη γνώμη μας ισχύει το δεύτερο και ο κ. Τσίπρας απλά θέλει να εκμεταλλευτεί με τον πλέον ανήθικο τρόπο τις θυσίες του ελληνικού λαού και τον αγώνα με σοβαρό πολιτικό κόστος που έδωσε επί δύο χρόνια η κυβέρνηση.\nΔιότι σε μια καμένη γη δύσκολα μπορείς να εφαρμόσεις όλα τα παραπάνω. Σε μια χώρα όμως που βγαίνει από την κρίση και ελπίζει σε επαναδιαπραγμάτευση του χρέους ασφαλώς και μπορείς να τα κάνει όλα αυτά. Και μισθούς να αυξήσεις, και κοινωνικά μερίσματα να δώσεις, και τζάμπα ρεύμα να προσφέρεις.\nΑυτόν τον κύριο ψήφισε ο ελληνικός λαός πριν μερικές ημέρες. Να τον χαιρόμαστε τον πολιτικό του μέλλοντος που αγνοεί ακόμη και τα βασικά. Ο κ. Τσίπρας πιστεύει ότι η διακυβέρνηση της χώρας είναι παιχνιδάκι σαν κι αυτά που του έπαιρνε μικρός ο πατέρας του. Πιστεύει ότι είναι εύκολη υπόθεση να κυβερνάς ένα κράτος που έχει τεράστια προβλήματα. Κάποιος πρέπει να του δώσει ένα μάθημα γι’ αυτή του την αλαζονεία και την προσπάθεια ωμής εξαπάτησης ενός λαού που έχει υποστεί τα πάνδεινα.\nψυχραιμια 29/05/2014 10:05:39\nΟ Ανδρέας Παπανδρέου δεν εκμεταλλεύθηκε την προσπάθεια μόνο μιας κυβέρνησης αλλά 30 ετών θυσίες ενός λαού που ξεκίνησε από τα ερείπια του πολέμου και έφτιαξε μια ισχυρή οικονομία για να την χρεώσει αυτός σκορπώντας χρήμα και του βγήκε.\tΟπότε γιατί να μην το κάνει και ο Τσίπρας;Βέβαια τώρα υπάρχει το σύμφωνο σταθερότητος.Δεν μπορεί να πάει τόσο "φιλολαικά" αλλά θα προσπαθήσει.\nantonis @ ψυχραιμια 29/05/2014 16:29:13\nσκεπτικιστης 29/05/2014 14:10:40\nδεν καταλαβαινω που διαφωνεις με τον τσιπρα. Ειναι αριστερα αυτα που λεει, η, απλα λογικα, που θα επρεπε να τα κανει η κυβερνηση;\tΟ κατωτατος μισθος που και πως επιβαρυνε το δημοσιο; Αρα, δεν θα επιβαρυνθει ο προυπολογισμος. Απο την αλλη, θα πρεπει να θυμηθουμε πως στη μειωση του πρωτοστατησαν οι ξενοδοχοι, που πανε πολυ καλα , ελεω αραβΙκων χωρων, κυριως. Μηπως διαφωνεις με τη μειωση του κοστους ενεργειας για την ελληνικη βιομηχανια; Μα μονοι μας καταστησαμε τις επιχειρησεις μη ανταγωνιστικες, απ´ο τη μεγαλη, εμμεση φορολογια και το κοστος. Δες τι γινεται στην ηθικη και ανταγωνιστικη γερμανια, κατω του κοστους αγοραζουν ρευμα οι βιομηχανιες της. Κι οσον αφορα τα φτωχα νοικοκυρια, σιγα το κοστος για τι 300 κιλοβατωρες. Ρε παιδια, δεν σας να βγαζετε τα ρουχα σας, απο την αποφαση Σγουρου , να δεσμευσει 20 εκατ. Ευρω για το γηπεδο της ΑΕΚ, η, για το χαρισμα χρεων στο μεγαρο μουσικης. Γιατι εκει υπαρχουν χρηματα; Αν δοθουν σε κανα φουκαρα , θα πεσει εξω ο προυπολογισμος; Κριτικη να γινεται και σκληρη, αλλα , εκει που πασχει ο αντιπαλος και δοξα τω θεω, υπαρχουν ευκαιριες.\nη Dimi 29/05/2014 15:32:58\n“Δεν ήταν βεβαίως στο Τέξας χθες ο κ. Τσίπρας.” Όμως και όταν ήταν, δεν φαίνεται να έδωσε τη δέουσα προσοχή στο γεγονός ότι: Δήμαρχος, Τεξανοί πολίτες και Σερίφης, ζουν με τις τηλεκατευθυνόμενες, επαναληπτικές καραμπίνες παρά πόδα, λόγω της Συμφωνίας NAFTA (Συμφωνία Ελεύθερου Εμπορίου Βορείου Αμερικής). Και η οποία Συμφωνία, φέρει τις υπογραφές της αφρόκρεμας της "Αριστοκρατίας της Σκοπιμότητας" (Aristocracy of Purpose), των Ελίτ Προέδρων: Ρόναλντ Ρεϊγκαν, Τζωρτζ Μπους του πρεσβύτερου και έγινε Νόμος του Κράτους, με την υπογραφή Μπιλ Κλίντον. 'Ομως, εκτός του Ελεύθερου Εμπορίου. Μέσω των νέων Yπερταχείας Kυκλοφορίας λεωφόρων, μπορούν να διευκολύνoνται και: η εισαγόμενη, άκρατη Λατίνο- Λαθρομετανάστευση (Mexico πρωτίστως) Σωματεμπορία Παιδική Πορνεία, Εγκληματικότητα, Ναρκεμπόριο, Εμπορία Όπλων, Επαιτεία, Αφροδίσια και όλα τα άλλα “καλούδια”, μία.. “Ανοιχτόμυαλη Ανοιχτή Πόλη”, θα μπορούσε να επιτρέψει.\tΌμως, ο Δήμαρχος, ο Σερίφης και κυρίως, οι κάτοικοι του Austin, Πρωτεύουσας του Τέξας (δεύτερη μεγαλύτερη και δεύτερη πολυπληθέστερη Πολιτεία των ΗΠΑ), σε καμία περίπτωση ΔΕΝ εννοούν τα κλειδιά της Πόλης και της Πολιτείας τους, σε Λαθρομετανάστες και Μαχαιροβγάλτες αμαχητί, να παραδώσουν. Σε κάθετη αντίθεση με τον επίδοξο Δήμαρχο της “Aνοιχτής Πόλης των Αθηνών" κ. Γαβριήλο, του κόμματος του “μάγκα” μειρακίου.\t***\tΟρισμός του “μάγκας” (χαρακτήρας) πηγή: Βικιπαιδεία Ο μάγκας, συνήθης κοινωνικός χαρακτήρας της προπολεμικής περιόδου, στυλιζαρισμένη μορφή της περιοδολόγησης του ρεμπέτικου και του μεσοπολέμου ήταν κυρίως άντρας των λαϊκών αστικών στρωμάτων που χαρακτηριζόταν από υπερβολική αυτοπεποίθηση ή έπαρση, καθώς και από ιδιάζουσα εμφάνιση ή συμπεριφορά.\tΣυνηθισμένα στην εμφάνιση του μάγκα ήταν το μακρύ μουστάκι, τα μυτερά παπούτσια με γυρισμένες μύτες, το καβουράκι, το παντελόνι με ρίγα και το κομπολόϊ. Στη μέση φορούσαν τυλιχτό ζωνάρι, κυρίως για να κρύβουν τα μικρά όπλα – μαχαίρια και πιστόλια – που κουβαλούσαν. Περπατούσαν με ιδιόρρυθμο τρόπο, σα να κουτσαίνουν - από κει και το κουτσαβάκης, φορώντας μόνο το ένα μανίκι απ' το σακάκι.\tΟι μάγκες εμφανίστηκαν ως κουτσαβάκηδες γύρω στα 1870 και έδρασαν περίπου μέχρι το 1892 οπότε ο τότε διευθυντής της αστυνομίας Μπαϊρακτάρης τους κυνήγησε αλύπητα. Εκτός από τη φυλάκιση και το κούρεμα με την ψιλή, έδωσε εντολή να τους κόβουν το μισό μουστάκι (υποχρεώνοντάς τους να ξυρίσουν και το άλλο μισό - θανάσιμη προσβολή για τους μάγκες της εποχής). Τους έκοβε επίσης τις μύτες απ' τα παπούτσια και το μανίκι που κρεμόταν. Το 1896 πάντως, κατά τους πρώτους Ολυμπιακούς Αγώνες της Αθήνας, οι κουτσαβάκηδες επιστρατεύτηκαν από την αστυνομία, προκειμένου να κατασταλεί η ξενόφερτη εγκληματικότητα.\tΑργότερα, μετά τον Πρώτο Παγκόσμιο Πόλεμο, ο τύπος του μάγκα γνώρισε καινούργια αναβίωση, αυτή τη φορά συνδεμένος με την κουλτούρα της ρεμπέτικης μουσικής.\tΗ ελληνική λαϊκή μουσική έχει αφιερώσει αρκετά τραγούδια της στην περιγραφή και τις συνήθειες του μάγκα (βλ. Του Βοτανικού ο Μάγκας, Έμαθα πως είσαι μάγκας, Ε ντε λα μαγκέ ντε Βοτανίκ, Πού 'σουν μάγκα το Χειμώνα, ή Μάγκας βγήκε για σεργιάνι κ.ά.). Για την ετυμολογία της λέξης υπάρχουν αρκετές απόψεις:\tαπό τη μάγκα «ενωμοτία άτακτων πολεμιστών» (λέξη Αλβανικής προέλευσης),\tαπό το Λατινικό mango, -onis «έμπορας σκλάβων, έμπορας απατηλός» (Ν. Ανδριώτης),\tαπό τη μάνικα κατά τον Γ. Μπαμπινιώτη με την ερμηνεία ότι υπήρχε η συνήθεια να δίνονται σε ευγενείς ιππότες τα μανίκια των κυριών της αυλής.\tΣήμερα ο ίδιος όρος εφαρμόζεται, μεταφορικά, για τον λαϊκό παλικαρά, άτομο που επιδεικνύει προκλητικά ή επιθετικά τη δύναμή του (τη «μαγκιά» του) στον κοινωνικό περίγυρο.\tΧρησιμοποιείται καμιά φορά και υποτιμητικά σε φράσεις όπως «κάνει το μάγκα», «τζάμπα μάγκας». Επίσης συνηθίζονται οι σύνθετες λέξεις «βαρύμαγκας» και «ψευτόμαγκας».\t***


Ελληνικά Φτερά.: Και μη χειρότερα: Έκλεψαν κινητήρα αεροσκάφους Dornier από την 112 Π.Μ.!\nΟ συγκεκριμένος κινητήρας (Lycoming IGSO-540-A1E) είναι ένας από τους δύο που φοράνε τα ελαφρά αεροσκάφη. Από τα δεκαέξι μεταχειρισμένα αεροσκάφη Do-28D που αποκτήθηκαν την περίοδο 1984 - 87 στο πλαίσιο της γερμανικής στρατιωτικής βοήθειας, ένα ή δύο συνεχίζουν να χρησιμοποιούνται από την Πολεμική Αεροπορία για μεταφορές προσωπικού, υλικών αλλά και επιτήρηση.\nΟ απωλεσθείς κινητήρας είχε μεταφερθεί στο εργοστάσιο που βρίσκεται μέσα στη βάση της Ελευσίνας για επισκευή και είναι άγνωστο αν έχει μεταφερθεί εκτός του αεροδρομίου και κυρίως με ποιον τρόπο έγινε δυνατή η απομάκρυνσή του από την καλά φρουρούμενη μονάδα.\nΚατά πληροφορίες, οι υπάλληλοι του εργοστασίου αεροκινητήρων προσπαθούν να ρίξουν φως στο μυστήριο ελέγχοντας όσους είχαν πρόσβαση στο χώρο φύλαξης του κινητήρα, ενώ καταμετρούν ξανά και ξανά τα αεροπορικά υλικά.\nΤο περιστατικό της κλοπής (ή… απώλειας) του κινητήρα από ένα Dornier θυμίζει αντίστοιχα περιστατικά που σημειώθηκαν τους τελευταίους μήνες σε βάσεις της Πολεμικής Αεροπορίας.\nΤον Οκτώβριο του 2009 άγνωστοι κατάφεραν να κλέψουν έναν ολόκληρο κινητήρα ελικοπτέρου Super Puma από το Κρατικό Εργοστάσιο Αεροσκαφών στο παλαιό αεροδρόμιο του Ελληνικού, ενώ τον Ιούλιο του 2009 είχε αφαιρεθεί κινητήρας ενός παροπλισμένου ελικοπτέρου τύπου Augusta Bell 206 που βρισκόταν σταθμευμένο στην αεροπορική βάση Δεκελείας στο Τατόι.\nΟι αλλεπάλληλες κλοπές αεροπορικού υλικού μέσα από καλά φυλασσόμενες μονάδες της Πολεμικής Αεροπορίας δημιουργούν ερωτήματα, αλλά και ειρωνικά σχόλια για την κατάσταση που δημιουργεί αρνητικούς συνειρμούς και παραπέμπει σε εικόνα διάλυσης.


«Αδικαιολόγητη» η καθυστέρηση στην εκδίκαση υποθέσεων διαφθοράς\nΠρώτη καταχώρηση: Δευτέρα, 19 Μαρτίου 2012, 17:56\nΑδικαιολόγητη καθυστέρηση στην εκδίκαση των υποθέσεων διαφθοράς με πρωταγωνιστές πολιτικούς ή κρατικούς αξιωματούχους, διαπιστώνει ο υπουργός Δικαιοσύνης Μιλτ. Παπαϊωάννου.\nΣε σύσκεψη που είχε το πρωί με την ηγεσία της Δικαιοσύνης, ο κ. Παπαϊωάννου εξέφρασε τη δυσαρέσκειά του για τα φαινόμενα καθυστέρησης που παρατηρούνται σε υποθέσεις διαφθοράς «μεγάλου κοινωνικού ενδιαφέροντος και μείζονος δημοσίου συμφέροντος».\nΣύμφωνα μάλιστα με τον κ. Παπαϊωάννου, οι αρμόδιες αρχές δεν φαίνεται να εφαρμόζουν στην πράξη το ν. 4022/2011 που προβλέπει διαδικασίες εξπρές για υποθέσεις διαφθοράς στις οποίες εμπλέκονται πολιτικοί και κρατικοί αξιωματούχοι προκειμένου να προχωρούν οι σχετικές ανακριτικές ενέργειες κατά προτεραιότητα και η εκδίκαση τους να προσδιορίζεται το συντομότερο δυνατό.\nΔυσαρεστημένος, όμως, εμφανίστηκε ο υπουργός και για το γεγονός ότι δεν του έχουν αποσταλεί τα στοιχεία που αφορούν την πορεία υποθέσεων οικονομικού εγκλήματος, παρότι τα έχει ζητήσει για να απαντήσει σε σχετική ερώτηση βουλευτών. Ο υπουργός Δικαιοσύνης ζήτησε επίσης να ενημερωθεί ολόκληρη η δικαστική πυραμίδα για τις αλλαγές που επιφέρουν οι διατάξεις του προσφάτως ψηφισθέντα ν. 4055/2012 για τη «δίκαιη δίκη και εύλογη διάρκεια αυτής» οι οποίες τίθενται σε εφαρμογή από τις 2 Απριλίου.\nΣτη σύσκεψη που πραγματοποιήθηκε στο υπουργείο Δικαιοσύνης συμμετείχαν οι Πρόεδροι του Αρείου Πάγου, κ. Ρένα Ασημακοπούλου, του Συμβουλίου της Επικρατείας, κ. Παναγιώτης Πικραμμένος, του Ελεγκτικού Συνεδρίου, κ. Ιωάννης Καραβοκύρης και ο Εισαγγελέας του Αρείου Πάγου, κ. Ιωάννης Τέντε.\nΟ κ. Παπαϊωάννου ζήτησε επίσης από την ηγεσία της Δικαιοσύνης, με αφορμή τα χθεσινά επεισόδια κατά τη διάρκεια του αγώνα Ολυμπιακού - Παναθηναϊκού, να ενημερωθούν εισαγγελείς και δικαστές για την πιστή τήρηση των διατάξεων του νέου αθλητικού νόμου.\nΤελευταία ενημέρωση: Δευτέρα, 19 Μαρτίου 2012, 17:56\nΣε εξέλιξη η φωτιά στα Άγναντα Ηλείας - Μεγάλη πυροσβεστική επιχείρηση\nΤσουλήθρα για σκύλους


Veganism - περιεκτική δικαιοσύνη: September 2010\nΜια διαρροή που αρνούμαστε να σταματήσουμε\nΕπί μήνες η ανθρωπότητα παρακολουθούσε με αγωνία την διαρροή πετρελαίου στον κόλπο του Μεξικού.\nΜπροστά στα μάτια μας εκτυλίχτηκε μια εκ των μεγαλύτερων διαστάσεων οικολογική καταστροφή με απρόβλεπτες ακόμη συνέπειες για το μέλλον.\nΌσον αφορά το "ατύχημα", η κοινή γνώμη μπορεί ακόμη να μην αμφισβητεί την οικονομία του πετρελαίου και την εξουσία των πολυεθνικών αλλά ξέρει ότι η κηλίδα σημαίνει καταστροφή και θάνατο της θαλάσσιας ζωής και δεν ανέχεται με τίποτε την συνέχιση της.\nΗ κοινή γνώμη θεωρεί την διαρροή πετρελαίου σε έναν ωκεανό ένα μεγάλο κακό και μια απαράδεκτη συμφορά και επιθυμεί τον τερματισμό της το συντομότερο δυνατόν, όσο δύσκολη, οικονομικά ασύμφορη ή ακατόρθωτη μπορεί να είναι η διαδικασία που μεσολαβεί.\nΜπορεί να μην έχει ακόμα την δύναμη να επιβάλλει τον καλύτερο και φιλικότερο προς το περιβάλλον τρόπο καθαρισμού της κηλίδας αλλά απαιτεί έστω και με τον εγκληματικό τρόπο που επέλεξαν οι πολυεθνικές (χρήση τεραστίων ποσοτήτων του τοξικού διαλυτικού Corexit) να τερματιστεί η καταστροφή.\nΜόνο όταν σταματήσει η διαρροή ή έστω εξαγγελθεί ότι σταμάτησε θα ησυχάσει ή θα επαναπαυτεί και πάλι η συνείδηση της κοινής γνώμης.\nΜια διαρροή που καταστρέφει ανενόχλητη\nΥπάρχει όμως μια άλλη διαρροή που ρέει ασταμάτητα και συνεχώς μεγεθύνεται.\nΕίναι μια διαρροή η οποία όχι μόνο δεν εκλαμβάνεται ως μεγάλο κακό, ως συμφορά και ως κάτι απαράδεκτο που θα πρέπει να σταματήσει αλλά ενθαρρύνεται ποικιλοτρόπως και εξαπλώνεται απερίσκεπτα και επιθετικά.\nΕίναι μια διαρροή πόνου, μαρτυρίου και θανάτου από την εκμετάλλευση δεκάδων δισεκατομμυρίων ζώων της στεριάς και της θάλασσας κάθε χρόνο.\nΚαι ταυτόχρονα είναι μια διαρροή του ηθικού κοιτάσματος της συλλογικής μας συνείδησης, το οποίο φτωχαίνει και εξαντλείται επικίνδυνα.\nΟι αξίες που υπάρχουν εκεί διαβρώνονται και ρέουν εκτός σε ένα περίγυρο αρνητικών αντιλήψεων και ιδεολογιών, οι οποίες καραδοκούν πάντα να εισβάλλουν στην θέση τους.\nΓιατί μπορεί η ανθρωπότητα στο διάστημα των τελευταίων δέκα χιλιάδων χρόνων, το λεγόμενο και διάστημα του πολιτισμού, να έχει παράγει αξιόλογο θετικό έργο και να έχει ανακαλύψει θεμελιώδεις ιδέες και αξίες αλλά δυστυχώς έχει δημιουργήσει και μια ασύγκριτα μεγαλύτερη πληθώρα αρνητικών αντιλήψεων και πρακτικών.\nΚαι ενώ το πολύτιμο κοίτασμα μας διαρρέει με κίνδυνο να εξαντληθεί ή να μην μπορεί να ανακτηθεί, οι αρνητικές αντιλήψεις και ιδεολογίες διαβρώνουν και εκτοπίζουν αυτό το κοίτασμα και εγκαθίστανται στο προσκήνιο της συνείδησης.\nΕίμαστε πλέον πάρα πολύ κοντά στο σενάριο ενός κόσμου όπου οι αξίες θα έχουν διαβρωθεί ή εξαντληθεί και σε έναν τέτοιο κόσμο είναι εύκολη η δικαιολόγηση κάθε εγκλήματος.\nΟυσιαστικά η δικαιολόγηση της εκμετάλλευσης των ζώων τροφοδοτεί συνεχώς ένα τέτοιο σενάριο αφού αυτή παράγει και περιέχει όλες τις μορφές εγκληματικής συμπεριφοράς: από την καταπίεση και τη βία, την στέρηση της ελευθερίας και την δουλεία, την κλοπή, μέχρι την σφαγή και την γενοκτονία.\nΌλες αυτές οι συμπεριφορές είναι γνωστό ότι έχουν παρακάμψει τα όρια του είδους και συμβαίνουν συστηματικά και στον ανθρώπινο χώρο της φυλής, του φύλου, του έθνους. Με άλλα λόγια, ότι αρνητικό εφαρμόστηκε πρώτα στα άλλα ζώα από την εποχή της "εξημέρωσης" τους(δηλαδή υποδούλωσης) πέρασε άμεσα σχεδόν και στους ανθρώπους.\nΈτσι δημιουργήθηκε μια παράδοση ανοχής της εκμετάλλευσης, η οποία έγινε το άλλοθι για τον ακόμη πιο αντιδραστικό μετασχηματισμό της: τις τελευταίες δεκαετίες η ζωή των μη ανθρώπινων ζώων μετατράπηκε σε βιομηχανία, αγνοώντας περιφρονητικά ότι η ζωή και η ελευθερία δεν μπορούν να μετατρέπονται σε βιομηχανία και ότι κανένας δεν έχει το δικαίωμα να ζει από την εκμετάλλευση των άλλων.\nΑντί της οριστικής εξάλειψης της εκμετάλλευσης των άλλων ζώων, η οποία στο απώτερο παρελθόν μας καθοδηγήθηκε από την ζωτική ανάγκη της επιβίωσης ενώ σήμερα δεν είναι σε καμιά περίπτωση τέτοια, περάσαμε σε ένα άλλο στάδιο ασύγκριτα πιο εντατικό, πιο συστηματικό και πιο εγκληματικό.\nΚαι στο νέο αυτό στάδιο, το ιδεολογικό υπόβαθρο που συντηρεί την εκμετάλλευση προβάλλεται ακόμη πιο επιθετικά και επιβάλλεται στις κοινωνίες με έναν λαϊκίστικο, ανθρωποκεντρικό τρόπο.\nΕίναι το εντελώς προκλητικό σκεπτικό του σπισισμού που έχει καταφέρει να συντρίψει κάθε ίχνος ηθικού ενδοιασμού, περνώντας περίτρανα το μήνυμα ότι μπροστά στο όποιο μικροπρεπές, ιδιοτελές και ρηχό εγωιστικό συμφέρον ξεχνιούνται αρχές και αξίες.\nΚαι ίσως το πιο τραγικό είναι ότι όλα αυτά συμβαίνουν ενώ υπάρχει η δυνατότητα απελευθέρωσης από μια τέτοια βαρβαρότητα λόγω του πολιτισμού, που τονίζεται με κάθε ευκαιρία, και που υποτίθεται ότι θα μας θωράκιζε ηθικά απέναντι σε μια τέτοια κτηνωδία και που επίσης υποτίθεται ότι θα μας έκανε να αντιτασσόμαστε σθεναρά στην εκμετάλλευση οποιουδήποτε όντος.\nΤελικά ο βασιλιάς είναι γυμνός.\nΟ πολιτισμός μας είναι ο σπισισμός και η αλήθεια, σκληρή και ανελέητη, στέκεται μπροστά μας: εκμεταλλευόμαστε τα άλλα ζώα χωρίς να έχουμε την συγκατάθεση τους και χωρίς κανένα λόγο.\nΔεν τα εκμεταλλευόμαστε για να καλύψουμε τις ανάγκες μας, γιατί γι αυτές υπάρχει η δυνατότητα να καλυφτούν με άλλους τρόπους που δεν έχουν εγκληματικό αντίκτυπο σε κανέναν, είτε πρόκειται για άλλους ανθρώπους ή τα άλλα ζώα.\nΕπομένως διαπράττουμε το έγκλημα απλά και μόνο επειδή μπορούμε, επειδή είμαστε δυνατοί, επειδή το ηθικό κοίτασμα της συλλογικής συνείδησης είναι σε οριακό σημείο.\nΚαι αυτό μας εκθέτει ανεπανόρθωτα και επισημαίνει με κατηγορηματικό τρόπο την κρισιμότητα της διαρροής και της διάβρωσης και των τελευταίων ηθικών μας αποθεμάτων.\nΒουτηγμένοι μέσα στην κηλίδα\nΤο κακό που γίνεται στα ζώα θεωρείται φυσικό και αφήνεται να προχωρά.\nΜάλιστα είναι τέτοια η φόρα που έχει πάρει η εκμετάλλευση των ζώων, λόγω της πολιτικής των ενισχύσεων (από τις επιδοτήσεις μέχρι την διαφήμιση) που έχει ακολουθηθεί για πολλές δεκαετίες, ώστε να την εκτοξεύει και να την διογκώνει σε ασύλληπτο μέγεθος.\nΠαράλληλα, έχει επίσης αναπτυχθεί ένας νέος δογματισμός, ο οποίος πεισματικά και αυτόματα προσπαθεί να εντάξει κάθε ανθρώπινο ον που γεννιέται στην πλευρά αυτής της εκμετάλλευσης ενώ δεν επιτρέπει την αμφισβήτηση ή την εύκολη απομάκρυνση από αυτήν.\nΈτσι η κηλίδα της ζωικής εκμετάλλευσης προχωράει ακάθεκτη και έχει εμποτίσει απ’ άκρου σ’ άκρον τον πλανήτη, βυθίζοντας τον μέσα στο κόκκινο τέλμα του αίματος των μη ανθρώπινων ζώων.\nΚαι όσο πολλαπλασιάζεται με εκθετικό ρυθμό ο αριθμός των αθώων θυμάτων, τόσο ανεβαίνει η στάθμη αυτής της κηλίδας.\nΗ ανθρωπότητα όλο και περισσότερο μοιάζει με την τραγική φιγούρα ενός πλάσματος βουτηγμένου στο πηχτό, βαρύ πέπλο της πίσσας, ανήμπορου να σωθεί εάν δεν βοηθηθεί.\nΜε την μόνη διαφορά ότι στη περίπτωση της δεν μπορεί κανείς να την βοηθήσει.\nΗ διάσωση της είναι δική της υπόθεση αρκεί να αντιληφθεί την ιδιάζουσα αυτή διαρροή όσο γίνεται πιο γρήγορα και να την σταματήσει.\nΗ κηλίδα σημαίνει θάνατο και έως τώρα έχουμε αποδεχθεί ως φυσικό να ζούμε την ζωή μας βουτηγμένη στη κηλίδα του θανάτου των άλλων ζώων.\nΌμως μια τέτοιου είδους ζωή, όλο και πιο συχνά και όλο και πιο δραματικά αποδεικνύεται ότι δεν έχει προοπτική.


Ποιοτική μελισσοτροφή με Nozevit για καταπολέμηση της νοζεμίασης απο την Αρκαδική Μελισσοκομία!\nΑρχική σελίδαΠοιοτική μελισσοτροφή με Nozevit για καταπολέμηση της νοζεμίασης απο την Αρκαδική Μελισσοκομία!\nΜια ποιοτική μελισσοτροφή έχουμε να δείξουμε σήμερα, ειδικά κατασκευασμένη για τη καταπολέμηση της νοζεμίασης, με προσθήκη NOZEVIT. Το NOZEVIT είναι 100% βιολογικό σκεύασμα με φυσικά εκχυλίσματα και μεγάλη αποτελεσματικότητα απέναντι στη νοζεμίαση. Η εταιρία λοιπόν φέρνει την επανάσταση, μετατρέποντας μια απο τις καλύτερες μελισσοτροφές της, σε όπλο κατά της ασθένειας η οποία θερίζει τα μελίσσια αυτή την εποχή. Όταν ένας μελισσοκόμος υπο άλλες συνθήκες δεν θα μπορούσε να βοηθήσει τα μελίσσια, τώρα μπορεί να προμηθευτεί αυτή τη τροφή, να τις βάλει σε όλα τα μελίσσια, και αυτά να βοηθηθούν σημαντικά!\nΟ μελισσοκόμος βάζωντας αυτή τη τροφή, πετυχαίνει δύο χειρισμούς ταυτόχρονα. Ο πρώτος είναι το ταίσμα των μελισσιών με ποιοτική τροφή, που είναι και το πιο απαραίτητο αυτή την εποχή. Το δεύτερο είναι η καταπολέμηση της νοζεμίασης, που είναι εξίσου σημαντικό πρόβλημα σε πολλούς μελισσοκόμους. Η νοζεμίαση είναι η σύγχρωνη ασθένεια των μελισσιών, μεταδίδεται ταχύτα απο μελίσσι σε μελίσσι, και οι συνέπειες μπορεί να είναι καταστροφικές αν δε λάβουμε προληπτικά μέτρα!\nΌπως γράφει η εταιρία για το NOZEVIT...\nΤο Nozevit είναι ένα φυσικό προϊόν που συμβάλλει στην ενίσχυση και διατήρηση της εντερικής ακεραιότητας της μέλισσας , μαζί με την μακροπρόθεσμη υγεία και την ζωτικότητα των μελισσών σας. Το nozevit δεν είναι φάρμακο! Παρασκευάζεται από καθαρό νερό και απο φυσικές πολυφαινόλες των φυτών! ΚΑΘΕ ΚΙΛΟ ΤΡΟΦΗΣ ΠΕΡΙΕΧΕΙ 2,5ml NOZEVIT\nΗ τροφή διατίθεται στη τιμή 1.05 ευρώ + φπα σε συσκευασίες των 20 κιλών και αποστέλλεται πανελλαδικά κατόπιν παραγγελίας. Μπορείτε να επικοινωνήσετε με την εταιρία στο...\nΗ εταιρία διαθέτει μια μεγάλη ποιοκιλία σε μελισσοτροφές στις καλύτερες τιμές. Μπορείτε επίσης να βρείτε μελισσοτροφή με προσθήκης θυμόλης, σκόρδου, με μέλι, απλή βανίλια, ζυμωτή, και φυσικά με βιταμίνες. Επίσης γίνονται ειδικές τιμές για μεγάλες ποσότητες. Για να δείτε περισσότερες τροφές και στοιχεία αναλυτικά, όπως και τις τιμές επισκεφτείτε το σύνδεσμο...


Η Χειρουργική Επέμβαση Αντικατάστασης Γόνατος | Dr Ζαχαρίου Στέργιος\nΤο γόνατο είναι μία από τις πιο περίπλοκες αρθρώσεις του σώματος και μία από τις πιο συχνά τραυματιζόμενες. Ένας καλός ορθοπεδικός χειρουργός μπορεί να συναρμολογήσει το γόνατό σας μετά από τραυματισμό, αλλά τι συμβαίνει όταν τα γόνατά σας έχουν φθαρεί από χρόνια φθοράς; Ένας εξειδικευμένος χειρουργός μπορεί να πραγματοποιήσει ολική αντικατάσταση γόνατος (TKR) για να ανακουφίσει τον πόνο, να βελτιώσει τη λειτουργία και να βελτιώσει την ποιότητα ζωής. Η διαδικασία TKR αντικαθιστά τις κατεστραμμένες τελικές επιφάνειες των τριών οστών που σχηματίζουν την άρθρωση του γόνατός σας με μεταλλικές προθέσεις που επιτρέπουν την ομαλή κίνηση. Δυστυχώς, δεν υπάρχει τρόπος να διορθωθεί η βλάβη του χόνδρου από τη στιγμή που έχει συμβεί.\nΗ αντικατάσταση γόνατος είναι μια χειρουργική επέμβαση για άτομα με σοβαρή βλάβη στο γόνατο.\nΗ αντικατάσταση γόνατος μπορεί να ανακουφίσει από τον πόνο και να σας επιτρέψει να είστε πιο δραστήριοι. Ο γιατρός σας μπορεί να σας τη συστήσει εάν έχετε πόνο στο γόνατο και μέσα από την παρακάτω συμπτωματολογία να σας καθοδηγήσει:\nΑν έχετε πόνο κατά τη μεταφορά βάρους (όπως κατά το περπάτημα)\nΔυσκολία στο περπάτημα ή στο ανέβασμα σκαλοπατιών\nΑναπηρία λόγω της πάθησης του γόνατός σας, όπως το να μην μπορείτε πλέον να κάνετε πεζοπορία ή να αθλείστε.\nΕάν έχετε αυτά τα συμπτώματα, μιλήστε με τον Ορθοπεδικό Χειρούργο κο Ζαχαρίου Στέργιο στο τηλ 210 55 61 338 για το αν θα προχωρήσετε σε διαδικασία χειρουργείο στο γόνατο.\nΤα φάρμακα δεν βοηθούν.\nΑν θέλετε να αποφύγετε την επέμβαση αντικατάστασης γόνατος, να ξέρετε ότι τα φάρμακα δεν είναι πάντα η λύση. Τα φάρμακα συχνά δεν είναι αποτελεσματικά και έχουν παρενέργειες που μπορεί να επιδεινώσουν τα πράγματα.\nΣτην πραγματικότητα, τα φάρμακα δεν είναι η μόνη επιλογή όταν πρόκειται για τη θεραπεία της αρθρίτιδας του γόνατος. Υπάρχει επίσης η θεραπεία με άσκηση και η τροποποίηση του τρόπου ζωής που πρέπει επίσης να ληφθούν υπόψη.\nΔεν μπορείτε να εκτελέσετε απλές καθημερινές εργασίες, όπως το περπάτημα ή το ανέβασμα σκαλοπατιών, λόγω του πόνου στο γόνατο.\nΕάν αισθάνεστε πόνο στο γόνατο, αυτό είναι μια ένδειξη ότι χρειάζεστε αντικατάσταση γόνατος. Θα πρέπει να συμβουλευτείτε το γιατρό σας εάν υποφέρετε από πόνο στο γόνατο ή έχετε δυσκολία στο περπάτημα ή στο ανέβασμα σκαλοπατιών.\nΈχετε σοβαρό τραυματισμό στο γόνατο, όπως ρήξη συνδέσμου ή ρήξη χόνδρου.\nΑν και δεν είναι τόσο συνηθισμένοι όσο, ας πούμε, ένα σπασμένο χέρι, οι τραυματισμοί στο γόνατο εξακολουθούν να είναι αρκετά συνηθισμένοι. Οι πιο συνηθισμένες αιτίες πόνου στο γόνατο περιλαμβάνουν αθλητικούς τραυματισμούς, πτώσεις και τροχαία ατυχήματα. Τα γονίδια ενός ατόμου μπορούν επίσης να διαδραματίσουν ρόλο στην ανάπτυξη αρθρίτιδας στο γόνατο.\nΗ άρθρωση του γόνατός σας έχει γίνει ασταθής ή έχει παραμορφωθεί από αρθρίτιδα.\nΧρειάζεστε ανακούφιση από τον πόνο και δεν μπορείτε να την έχετε με φάρμακα.\nΤο γόνατό σας είναι ασταθές ή παραμορφωμένο από αρθρίτιδα.\nΔεν θέλετε να περιορίζεστε στις δραστηριότητές σας από τον πόνο.\nΜπορεί να είστε ένας υποψήφιος για χειρουργική επέμβαση αντικατάστασης γόνατος εάν:\nΈχετε σοβαρή οστεοαρθρίτιδα που επηρεάζει ολόκληρη την επιφάνεια της άρθρωσής σας (κόκαλο σε κόκαλο) ή έχει καταστρέψει τόσο πολύ οστό που δεν έχει απομείνει κανένα μαξιλάρι μεταξύ του μηριαίου οστού και της κνήμης στο μπροστινό μέρος του ποδιού σας.\nΕίστε άνω των 50 ετών και ζείτε με συμπτώματα οστεοαρθρίτιδας για τουλάχιστον 6 μήνες (ή 3 χρόνια αν είστε κάτω των 50 ετών).\nΟι ακτινογραφίες σας δείχνουν σοβαρή εκφύλιση του χόνδρου ή των οστών στα γόνατά σας.\nΈχετε σοβαρή εκφύλιση του χόνδρου στο γόνατο ή οστικό εξόγκωμα ή και τα δύο.\nΜπορεί να σκέφτεστε: "Αυτό είναι υπέροχο! Μπορώ ακόμα να περπατήσω!" Λοιπόν, δεν μπορείτε. Αλλά μην ανησυχείτε πάρα πολύ γι' αυτό, επειδή οι ακτινογραφίες δεν είναι πάντα ακριβείς και ακόμη και αν είναι ακριβείς δεν σημαίνει ότι όλα έχουν χαθεί. Υπάρχει πάντα ένας άλλος τρόπος να διορθώσετε τα προβλήματά σας!\nΗ κυριότερη ένδειξη για αντικατάσταση γόνατος είναι ο πόνος κατά την επιβάρυνση και η δυσκολία στο περπάτημα λόγω του πόνου.\nΑυτό μπορεί να προκαλέσει αναπηρία εάν το άτομο πρέπει να περπατήσει μεγάλες αποστάσεις στη δουλειά ή κατά τη διάρκεια αγορών. Άλλοι ασθενείς μπορεί να διαπιστώσουν ότι δεν μπορούν να εγκατασταθούν σε μια άνετη θέση λόγω της σοβαρότητας του πόνου και το να ξαπλώνουν και να σηκώνονται είναι δύσκολο. Αυτές είναι ενδείξεις ότι θα πρέπει να εξεταστεί το ενδεχόμενο ολικής αντικατάστασης γόνατος. Εάν παρατηρήσετε ότι υποφέρετε από αυτά τα συμπτώματα, τότε συμβουλευτείτε τον Ορθοπεδικό Χειρούργο κο Ζαχαρίου Στέργιο στο τηλ 210 55 61 338, ο οποίος θα σας συμβουλεύσει αναλόγως εάν χρειάζεστε ολική αντικατάσταση γόνατος ή όχι.\nΕάν έχετε πόνο στο γόνατο που επηρεάζει την ικανότητά σας να εκτελείτε καθημερινές εργασίες, υπάρχουν διάφορες διαθέσιμες επιλογές. Πολλοί άνθρωποι δεν θα χρειαστούν χειρουργική επέμβαση, αλλά όσοι το κάνουν μπορούν να περιμένουν εξαιρετικά αποτελέσματα. Οι αντικαταστάσεις γόνατος είναι από τις πιο επιτυχημένες χειρουργικές επεμβάσεις σε όλη την ιατρική, με τους ασθενείς να αναφέρουν υψηλά ποσοστά ικανοποίησης και χαμηλά ποσοστά επιπλοκών. Εάν σκέφτεστε να υποβληθείτε σε αντικατάσταση γόνατος, μιλήστε με τον Ορθοπεδικό Χειρούργο κο Ζαχαρίου Στέργιο στο τηλ 210 55 61 338 για το τι συνεπάγεται η διαδικασία και εάν είναι κατάλληλη για εσάς.


Το News 247 στο κρησφύγετο των απαγωγέων στην Κερατέα - Ρεπορτάζ | News 24/7\nΤο News 247 στο κρησφύγετο των απαγωγέων στην Κερατέα\nΤην ίδια μέρα που ο επιχειρηματίας Μανώλης Καραμολέγκος μιλούσε στους δημοσιογράφους για την απαγωγή του και την περιπέτεια που έζησε, ανάμεσά τους και οι συντάκτες της ιστοσελίδας μας, το News 247 βρέθηκε αμέσως μετά στον χώρο όπου βρίσκεται η μικρή και απομακρυσμένη οικία - κρησφύγετο όπου κρατούνταν ο επιχειρηματίας (pics & vid)\n18 Ιανουαρίου 2014 16:30\nΗ μικρή εξοχική κατοικία στην Κερατέα, σχεδόν στη μέση του πουθενά, δεν επιλέχθηκε τυχαία από τους απαγωγείς. Καταρχάς ήταν η ιδανική κρυψώνα ώστε να μην γίνουν αντιληπτοί τόσο οι ίδιοι όσο και το θύμα τους.\nΚατά δεύτερον, ο ιδιοκτήτης της οικίας, ένας ομογενής από την Ρωσία, διαμένει στο Παγκράτι και δεν ήταν εύκολο να μεταβεί στην περιοχή ούτε όμως και να έχει επαφή με όλους τους απαγωγείς.\nΤο News 247 με την κάμερα του βρέθηκε στο κρησφύγετο - φυλακή του Μ. Καραμολέγκου και κατέγραψε λεπτομέρειες και στοιχεία. Όπως για παράδειγμα, την πόρτα η οποία έχει ακόμα τα σημάδια από τα δακτυλικά αποτυπώματα που προσπάθησαν να βρουν οι άνδρες της σήμανσης.\nΣε μία εξοχική εντελώς κατοικία τα "σημάδια" στον χώρο παραπέμπουν σε ένα συνηθισμένο σπίτι που θα μπορούσε να έχει κάποιος ως σημείο κοντινής απόδρασης.\nΑν και η πόρτα είναι κλειστή και κάθε είσοδος του σπιτιού ασφαλισμένη, εντούτοις από το εξωτερικό μπορέσαμε να φωτογραφίσουμε λίγο από τον εσωτερικό χώρου όπου φαίνεται λίγο από το δωμάτιο του σπιτιού.\nΤο σπίτι - κρυψώνα των απαγωγέων δέχτηκε πάντως όσο ήμασταν εκεί κι άλλες επισκέψεις από δημοσιογράφους και φωτορεπόρτερ, όσοι δηλαδή κατόρθωσαν να το βρουν.\nKαραμολέγκος: Πέρασα δύσκολα. Με έσωσε η πίστη μου. Πρέπει να αναθεωρήσω πολλά πλέον, γιατί ήμουν χύμα\nΕντοπίστηκε η κρυψώνα όπου κρατούνταν ο επιχειρηματίας Καραμολέγκος


Εκδοχές νοήματος μιας «άλλης» νεωτερικότητας - Αντίφωνο\nΦιλοσοφία Εκδοχές νοήματος μιας «άλλης» νεωτερικότητας\nΕκδοχές νοήματος μιας «άλλης» νεωτερικότητας\nΖούμε εδώ και αρκετό καιρό την εποχή της ύστερης νεωτερικότητας, την εποχή του «καθαρού» ατομικισμού. Η εξατομίκευση, η μεγάλη κατάκτηση του ανθρώπου των νέων χρόνων, από απελευθέρωση του υποκειμένου, κατέληξε σε υποδούλωσή του στον ίδιο του τον εαυτό και τελικά στην αποξένωση από κάθε νόημα κοινού βίου, από κάθε συλλογική αναφορά. Η πιο λυτρωτική ιδέα του διαφωτισμού, η ατομική αυτονομία, αφού αποθεώθηκε ως καταναλωτική μανία επί ανθρώπων και αγαθών (πραγματικών ή εικονικών), φθάνει τώρα σε αδιέξοδο (μαζί με το σύστημα που την εξέθρεψε) μέσα σε μια γενικευμένη κρίση. Που τελικά, ίσως δεν είναι κρίση αλλά η αναπόφευκτη λογική ολοκλήρωση ενός αλλοτριωτικού κοινωνικού συστήματος.\nΗ αδυναμία εξεύρεσης εναλλακτικής λύσης φαίνεται να αποτελεί τούτη τη στιγμή το τελευταίο οχυρό αυτού του συστήματος. Διότι οι άνθρωποι μπορεί να αναζητούν ξανά στις ιδεολογίες ή στη φαντασία τη λύτρωση, τα πραγματικά προβλήματα όμως δεν λύνονται με την απόσυρση σε μια φαντασιακή ενδοχώρα ή με τη νεκρανάσταση ιδεοληψιών που φέρουν τεράστια ευθύνη για τη σημερινή μας κατάπτωση.\nΚαθώς ο σκοταδισμός επανεμφανίζεται για να πάρει τη ρεβάνς, είναι απαραίτητο να δούμε ότι υπεύθυνη γι’ αυτή την κατάπτωση δεν είναι γενικά η λογική της νεωτερικότητας αλλά μια ορισμένη εκδοχή της, όπως ορίστηκε από τον ορθολογιστικό διαφωτισμό, τον οποίο άκριτα και εσφαλμένα πολλοί (φανατικοί οπαδοί ή ημιμαθείς αντίπαλοι) ταυτίζουν με τη νεωτερικότητα.\nΉδη από τη δεκαετία του 1960 συνειδητοποιήθηκε στη Δύση ότι η υποδούλωση στα κελεύσματα του καταναλωτικού ολοκληρωτισμού, συνιστούσε σοβαρότατη απειλή για την ανθρώπινη ελευθερία. Η συνειδητοποίηση αυτή δεν ανέκοψε παρά ταύτα την καταναλωτική υστερία αλλά, αντίθετα, πρωταγωνιστές της έγιναν στη συνέχεια οι «επαναστάτες» εκείνης της γοητευτικής αλλά και εξίσου υποκριτικής δεκαετίας. Δεν είναι δα καμιά πρωτότυπη σκέψη ότι ο άνθρωπος του οποίου η συμπεριφορά υπαγορεύεται και κατευθύνεται έξωθεν, είναι ανυπεράσπιστος και καταλήγει να μην έχει καν αξιοπρέπεια αφού μεταβάλλεται η ίδια του η φύση και δεν στοχάζεται παρά μόνο με συνθήματα και διαφημιστικά τρυκ. Ο άνθρωπος αυτός, μοιραία, είναι αδύνατο να καταλάβει πού οδηγεί ο μαρασμός της δημόσιας σφαίρας που σήμερα συντελείται στο όνομα του «εκσυγχρονισμού». Διότι αν η καταναλωτική υστερία αναγκάζει ελεύθερους ανθρώπους να φέρονται σαν δούλοι και η φτώχεια στο ίδιο φαινόμενο οδηγεί: «δουλικά πράγματα τους ελευθέρους η πενία βιάζεται ποιείν», έγραφε ο Δημοσθένης. Ας μη γελιόμαστε όμως. Κοινή είναι η ηθική αντίληψη της στέρησης και της υπερβολής. Μια ηθική αντίληψη δούλων.\nΔεν θα ήταν βέβαια λύση μια φυσιοκρατική δραπέτευση, η επιστροφή μας και η ενσωμάτωσή μας στη φύση ή σε μια φαντασιακή κοινότητα. Τίποτε δεν παρηγορεί τον άνθρωπο που «γνωρίζει» εκτός και αν παραδοθεί στην ανατολίτικη εκμηδένιση του Εγώ. Το ναυαγισμένο στον κόσμο της εξωτερικότητας Εγώ αν κάπου πρέπει να επιστρέψει, είναι ο κόσμος του πραγματικού Άλλου, ο κόσμος που γίνεται όμορφος όταν οι άνθρωποι συνδέονται με σχέσεις κοινού νοήματος. Τις σχέσεις που το Εγώ της νεωτερικότητας στερήθηκε γιατί δεν μπόρεσε να τιθασεύσει τις δυνάμεις που απελευθέρωσε, βιώνοντας μιαν εκρίζωση και εκτινασσόμενο προς την κατάκτηση του μέλλοντος, είτε χάριν μιας νέας και υπό διαμόρφωση εστίας (με πρότυπο τον Ροβινσώνα), είτε εξαιτίας μιας οριστικής ανεστιότητας (πρότυπο εδώ ο Οδυσσέας του Τζόϋς). Εκτίναξη που δεν απέτρεψε ωστόσο τη βύθισή του στο μαζικό ήθος που είναι η βάση της σύγχρονης μετριοκρατίας. Τις συνέπειες τις ζούμε ήδη.\nΚι όμως. Θα έπρεπε να χρωστούμε χάριτες στην κρίση του καιρού μας που είναι μια λαμπρή αφορμή για να αναστοχαστούμε χωρίς προκαταλήψεις για τα θεμέλια της σύγχρονης ζωής. Να ξαναπιάσουμε το νήμα μιας συζήτησης που θα αποσαφηνίσει τι κρατάμε και τι αφήνουμε από την παράδοση αλλά και από τη νεωτερικότητα. Να δούμε π.χ. ότι η συναισθηματική αποσύνδεση και η εκριζωτική εξατομίκευση είναι μια ψευδής εξατομίκευση. Το ναρκισσιστικό άτομο που θέλει να ζει σε ένα άχρονο και άτοπο παρόν, χωρίς κανένα αίσθημα ανήκειν και χωρίς καμιά αίσθηση διαδοχής γενεών, δεν είναι ελεύθερο μα ένα αλλοτριωμένο άτομο. Είναι απλώς αριθμητικό στοιχείο μιας μαζικής κοινωνίας. Να δούμε ακόμη ότι νεωτερικότητα χωρίς πίστη στην ατομική γέννησή μας δεν μπορεί να υπάρξει. Και τι σημαίνει ατομική γέννηση; Σημαίνει κατάφαση στον ιδρυτικό χωρισμό μας από το Όλον αφού μόνο αυτός ο χωρισμός από το Όλον εν- τοπίζει το Ον και του δίνει υπόσταση και ελευθερία. Και γι’ αυτόν τον χωρισμό απαιτείται Χρόνος και Τόπος.\nΔεν λαμβάνει εν κενώ υπόσταση η ατομικότητα. Η εξατομίκευση ενός πραγματικού κι όχι φαντασιακού Εγώ, προϋποθέτει Χρόνο και Τόπο, δηλαδή γενέθλια Πατρίδα. Ατομικότητα μη εν- τοπισμένη δεν υπάρχει. Χωρίς αναφορικότητα και έκσταση προς τον Άλλο, το Εγώ σπαράσσεται και κατασπαράσσει. Η εσωτερίκευση του μηδενός διαλύει τελικά όχι μόνο κάθε συλλογική προσπάθεια αλλά κι αυτή την ατομικότητα αφού της στερεί τον σκοπό. Και σκοπός της ατομικότητας είναι η ολοκλήρωσή της, όχι χάριν εαυτής αλλά χάριν ενός κοινού νοήματος υπάρξεως. Η απο- εδαφοποίηση του Εγώ στερεί το υπαρκτικό γεγονός από τη μόνη φυσική πραγματικότητα, αυτήν που καθορίζεται αμετάκλητα από τους νεκρούς μας. Το «καθαρό είναι» (το χωρίς ειδικά χαρακτηριστικά) είναι ένα ψευδές είναι, για να μην πούμε ένα «καθαρό μη είναι». Μόνο η αναφορικότητα εν- τοπίζει την ατομική ύπαρξη, αυτή συνιστά τον τρόπο της αλήθειας της. Υπάρχουμε αυθεντικά μόνο σε αναφορά με κάτι άλλο.\nΑυτός ο προ- γνωστικός χώρος ύπαρξης και πρωτογενούς ενότητας είναι για κάθε άνθρωπο ο χώρος της Πατρίδας. Η παραθεώρηση της εθνικής ετερότητας δεν είναι παρά μια απόκρυψη από το πραγματικό, μια μεταφυσική και ιδεοκρατική εκλογή, ένας απολυτοποιημένος ναρκισσισμός. Η απώλεια της χρονικής όσο και της τοπικής αναφοράς του ατόμου, η απο- εδαφοποίησή του, είναι εν τέλει απώλεια της ίδιας της υπόστασης και της ουσίας του Εγώ, άρνηση του πυρήνα της νεωτερικότητας. Διότι η εθνική συνείδηση είναι η πιο γνήσια εξατομίκευση. Αυτή που υπερβαίνει αρχέγονους βιολογικούς καταναγκασμούς φυλετικού τύπου και την εξωτερικότητα των κοινοτικών εθίμων, για να ανοίξει το «εγώ» προς την πλήρη αυτοσυνειδησία. Η βιωματική εθνική εμπειρία πέρα από ρατσιστικές παθογένειες και διαστρεβλώσεις, είναι επίτευγμα γνήσιας εξατομίκευσης. Οι απόψεις (ατομιστικές ή κολεκτιβιστικές) που αδυνατούν να συλλάβουν την άρρηκτη ενότητα Εγώ και Εμείς, θεωρώντας ως «υπαρκτικώς χαμένα» τα πρόσωπα μέσα στην ολότητα (που οι μεν προσδιορίζουν ως «εξωτερικότητα» και οι δε ως «φαντασιακό σχήμα»), είναι τέκνα υπερβάλλοντος ρασιοναλισμού που αδυνατεί να συνθέσει το ατομικό και το συλλογικό παρά μόνο ως μια επιβολή του ενός επί του άλλου. Αυτή η αδυναμία που ειδικά στον τόπο μας δοξάζεται άλλοτε ως αντιδυτική ρητορεία και ορθόδοξος ναρκισσισμός κι άλλοτε ως δυτικόπληκτη μίμηση ή αριστερός λαϊκισμός, αγνοεί μιαν απλή αλλά πολυσήμαντη αλήθεια: πως στην τέλεια σύνθεση ελληνικής αρχιτεκτονικής, τα μέλη παραμένουν πάντα αυτόνομα.\nΗ γνώση μπορεί να βεβαιωθεί μόνο για τα αισθητά, για τα επιμέρους υπάρχειν. Τα εκτός του αισθητού κόσμου, μόνο με τα επιμέρους μπορούμε να τα πλησιάσουμε. Η αντίληψη ότι οι ιδέες αντιπροσωπεύουν το Είναι, την αληθινή ύπαρξη, σε αντίθεση υποτίθεται με την αβεβαιότητα των φαινομένων και των συμβεβηκότων, θα οδηγεί πάντα στον ολοκληρωτισμό. Η επίκληση μιας ιδέας, ακόμη και της πιο ευγενούς, όταν υποβαθμίζει χάριν ενός φανταστικού ανθρώπου ή μιας ιδανικής μελλοντικής κοινωνίας, το επιμέρους (που είναι το μόνο πραγματικό), συνθλίβει αναπόφευκτα τον πραγματικό, συγκεκριμένο άνθρωπο. Η Ιστορία είναι αρκούντως διαφωτιστική επ’ αυτού, αφού στο όνομα κάποιας «δόξας» (που διόλου τυχαία στη γλώσσα μας είχε την έννοια της λανθασμένης, υποκειμενικής αντίληψης), ζωές καταστράφηκαν, πατρίδες ερημώσανε, ψυχές ρημάξανε. Ας μη θεωρούμε λοιπόν τον κόσμο του γίγνεσθαι, ως ένα δήθεν κατώτερο κόσμο, όπου τα αισθητά πράγματα μπορούν να θυσιάζονται χάριν μιας υψηλής νοητής πραγματικότητας, χάριν ενός κόσμου του Είναι, όπου η ατομική ύπαρξη θα μπορεί να δολοφονείται με την επίκληση κάποιας «κοινής ουσίας», όπως συνέβη τον 20ο αιώνα, ειδικά από τις δύο ανθρωποβόρες ιδεολογίες του Φυλετικού και του Ταξικού Ολοκληρωτισμού.\nΔεν σημαίνουν βέβαια αυτά πως οι καθολικές έννοιες είναι επινοήματα. Η ελληνική εμπειρία θα μπορούσε να είναι πολύτιμη για την ψηλάφηση μιας νεωτερικότητας με νόημα. Αν ως Έλληνες έχουμε ακόμη κάποια σημασία για την οικουμένη, είναι γιατί αναπνέουμε πάντα με την ίδια γλώσσα στην οποία διατυπώθηκε ένα πνεύμα που ονομάστηκε ελληνικό. Ένα πνεύμα που σήμαινε κάποτε τη χαρά της ζωής και της δημιουργίας. Αυτό πρέπει να ξαναβρούμε, αν θέλουμε να έχουμε σήμερα έναν εθνικό σκοπό, πέρα από κούφιες ρητορείες μιας πατριδοκαπηλίας που διαιωνίζει την ασχήμια που μας περιβάλλει. Γιατί δεν πρέπει να ξεχνάμε πως ελληνικό πνεύμα σημαίνει πριν απ’ όλα αίσθημα του ωραίου, αίσθημα που αντιμετωπίζει τον κόσμο με ηρεμία και μεγαλοπρέπεια αλλά εντός του παραμένει τεταμένο και καινοτόμο, με ισχυρά πάθη και ασυμβίβαστα ιδανικά, ολύμπιο στην αποφασιστικότητά του αλλά με θυελλώδη δημιουργικά ένστικτα να το διαβρέχουν. Το πνεύμα αυτό, όποτε ενεργεί με όραμα προς το μέλλον οδηγεί σε επιτεύγματα. Όποτε αρέσκεται απλώς να «αντιστέκεται», παράγει σχιζοφρένεια και μας βυθίζει πιο βαθιά στο τέλμα που επιπλέουμε αιώνες τώρα. Και κάτι άλλο. Είναι ντροπή για την όποια προσφορά του πνεύματος αυτού στον κόσμο, εμείς να ζητούμε ανταπόδοση, είτε ευγνωμοσύνη την ονομάζουμε είτε προς ελεημοσύνη την προβάλλουμε. Καθήκοντα κι όχι δικαιώματα θα έπρεπε να μας γεννά αν μας είχε απομείνει κάτι από την περηφάνια εκείνων των ανθρώπων που ένιωσαν πρώτοι πόσο ωραίος μα και πόσο τραγικός είναι ο κόσμος.\nΗ αγωνία μιας βούλησης ραγισμένης, όπως είναι σήμερα η ελληνική βούληση εξαιτίας όσων κυβέρνησαν τις τελευταίες δεκαετίες, δεν προοιωνίζεται μόνο την παρακμή ή την καταστροφή. Μπορεί να προοιωνίζεται και την αληθινή ύπαρξη. Σε αυτή την αληθινή ύπαρξη, στην ανακάλυψη εκ νέου της πιο φωτεινής πλευράς μας, ας προσανατολιστούν όσες ψυχές πονούν με ανιδιοτέλεια αυτόν τον ιστορικό Τόπο.\nπηγή: Αντίφωνο, πρώτη δημοσίευση Νέα Ευθύνη, τχ.4, Μαρτίου-Απριλίου)\nΝαρκισσισμός χωρίς ηδονή και σχέσεις χωρίς νόημα: Δύο σημερινά προβλήματα και οι Τρεις Iεράρχες\nΑντωνης Ζαμπετακης 29 Σεπτεμβρίου 2011 At 6:09 ΠΜ\nΣυγχαρητήρια ! Πληρέστατο !\nΑνώνυμος 29 Σεπτεμβρίου 2011 At 6:35 ΠΜ\nΟύτε ένας έπαινος για ένα τόσο ορθό κείμενο;\nΚωνσταντίνα 30 Σεπτεμβρίου 2011 At 1:04 ΜΜ\nΤόσο αληθές σε περιεχόμενο και τόσο κατανοητό σε εκφορά κείμενο!\nΤο δανείζομαι κ. Χατζηαντωνίου για να το μοιραστώ με φίλους στη δικτύωσή μου. Ευχαριστώ.\nΑρχείο Δημοσιεύσεων Επιλέξτε μήνα Μάιος 2022 (14) Απρίλιος 2022 (27) Μάρτιος 2022 (23) Φεβρουάριος 2022 (24) Ιανουάριος 2022 (27) Δεκέμβριος 2021 (26) Νοέμβριος 2021 (23) Οκτώβριος 2021 (21) Σεπτέμβριος 2021 (25) Αύγουστος 2021 (25) Ιούλιος 2021 (20) Ιούνιος 2021 (20) Μάιος 2021 (22) Απρίλιος 2021 (24) Μάρτιος 2021 (23) Φεβρουάριος 2021 (22) Ιανουάριος 2021 (28) Δεκέμβριος 2020 (23) Νοέμβριος 2020 (20) Οκτώβριος 2020 (23) Σεπτέμβριος 2020 (19) Αύγουστος 2020 (18) Ιούλιος 2020 (25) Ιούνιος 2020 (25) Μάιος 2020 (26) Απρίλιος 2020 (31) Μάρτιος 2020 (25) Φεβρουάριος 2020 (17) Ιανουάριος 2020 (21) Δεκέμβριος 2019 (19) Νοέμβριος 2019 (19) Οκτώβριος 2019 (19) Σεπτέμβριος 2019 (23) Αύγουστος 2019 (18) Ιούλιος 2019 (17) Ιούνιος 2019 (15) Μάιος 2019 (19) Απρίλιος 2019 (21) Μάρτιος 2019 (17) Φεβρουάριος 2019 (17) Ιανουάριος 2019 (21) Δεκέμβριος 2018 (17) Νοέμβριος 2018 (15) Οκτώβριος 2018 (18) Σεπτέμβριος 2018 (14) Αύγουστος 2018 (3) Ιούλιος 2018 (16) Ιούνιος 2018 (20) Μάιος 2018 (18) Απρίλιος 2018 (18) Μάρτιος 2018 (18) Φεβρουάριος 2018 (16) Ιανουάριος 2018 (21) Δεκέμβριος 2017 (20) Νοέμβριος 2017 (16) Οκτώβριος 2017 (18) Σεπτέμβριος 2017 (18) Αύγουστος 2017 (4) Ιούλιος 2017 (17) Ιούνιος 2017 (15) Μάιος 2017 (17) Απρίλιος 2017 (17) Μάρτιος 2017 (21) Φεβρουάριος 2017 (17) Ιανουάριος 2017 (21) Δεκέμβριος 2016 (21) Νοέμβριος 2016 (22) Οκτώβριος 2016 (21) Σεπτέμβριος 2016 (17) Αύγουστος 2016 (6) Ιούλιος 2016 (21) Ιούνιος 2016 (22) Μάιος 2016 (24) Απρίλιος 2016 (19) Μάρτιος 2016 (21) Φεβρουάριος 2016 (20) Ιανουάριος 2016 (23) Δεκέμβριος 2015 (22) Νοέμβριος 2015 (19) Οκτώβριος 2015 (21) Σεπτέμβριος 2015 (16) Αύγουστος 2015 (10) Ιούλιος 2015 (21) Ιούνιος 2015 (18) Μάιος 2015 (20) Απρίλιος 2015 (17) Μάρτιος 2015 (19) Φεβρουάριος 2015 (15) Ιανουάριος 2015 (19) Δεκέμβριος 2014 (18) Νοέμβριος 2014 (19) Οκτώβριος 2014 (19) Σεπτέμβριος 2014 (19) Αύγουστος 2014 (1) Ιούλιος 2014 (22) Ιούνιος 2014 (20) Μάιος 2014 (20) Απρίλιος 2014 (22) Μάρτιος 2014 (24) Φεβρουάριος 2014 (25) Ιανουάριος 2014 (27) Δεκέμβριος 2013 (26) Νοέμβριος 2013 (31) Οκτώβριος 2013 (25) Σεπτέμβριος 2013 (29) Αύγουστος 2013 (19) Ιούλιος 2013 (26) Ιούνιος 2013 (29) Μάιος 2013 (30) Απρίλιος 2013 (31) Μάρτιος 2013 (33) Φεβρουάριος 2013 (33) Ιανουάριος 2013 (36) Δεκέμβριος 2012 (38) Νοέμβριος 2012 (38) Οκτώβριος 2012 (40) Σεπτέμβριος 2012 (45) Αύγουστος 2012 (40) Ιούλιος 2012 (45) Ιούνιος 2012 (48) Μάιος 2012 (46) Απρίλιος 2012 (52) Μάρτιος 2012 (44) Φεβρουάριος 2012 (41) Ιανουάριος 2012 (39) Δεκέμβριος 2011 (37) Νοέμβριος 2011 (43) Οκτώβριος 2011 (39) Σεπτέμβριος 2011 (37) Αύγουστος 2011 (35) Ιούλιος 2011 (40) Ιούνιος 2011 (59) Μάιος 2011 (52) Απρίλιος 2011 (58) Μάρτιος 2011 (46) Φεβρουάριος 2011 (41) Ιανουάριος 2011 (53) Δεκέμβριος 2010 (46) Νοέμβριος 2010 (47) Οκτώβριος 2010 (41) Σεπτέμβριος 2010 (35) Αύγουστος 2010 (39) Ιούλιος 2010 (41) Ιούνιος 2010 (47) Μάιος 2010 (56) Απρίλιος 2010 (43) Μάρτιος 2010 (41) Φεβρουάριος 2010 (44) Ιανουάριος 2010 (44) Δεκέμβριος 2009 (57) Νοέμβριος 2009 (48) Οκτώβριος 2009 (28) Σεπτέμβριος 2009 (28) Αύγουστος 2009 (29) Ιούλιος 2009 (26) Ιούνιος 2009 (27) Μάιος 2009 (25) Απρίλιος 2009 (30) Μάρτιος 2009 (23) Φεβρουάριος 2009 (25) Ιανουάριος 2009 (25) Δεκέμβριος 2008 (23) Νοέμβριος 2008 (24) Οκτώβριος 2008 (27) Σεπτέμβριος 2008 (28) Αύγουστος 2008 (26) Ιούλιος 2008 (20) Ιούνιος 2008 (23) Μάιος 2008 (31) Απρίλιος 2008 (31) Μάρτιος 2008 (31) Φεβρουάριος 2008 (20) Ιανουάριος 2008 (21) Δεκέμβριος 2007 (31) Νοέμβριος 2007 (103)\nΤι είναι και τι θέλει ο κατασκοπευτικός καπιταλισμός Shoshana Zuboff


Jannat (Τζαϊπούρ, Ινδία) - Κριτικές - TripAdvisor\nJannat: Εστιατόρια στην περιοχή\nΔραστηριότητες κοντά σε: Jannat\nJannat, Τζαϊπούρ - Κριτικές\nΝο 48 από 223 Ψώνια - Τζαϊπούρ\nA 19 Beniwal Kanta Ramgarh Road, Τζαϊπούρ 302002, Ινδία\nΝίκαια άνθρωποι μεγάλη επιλογή δίκαιη αντιμετώπιση\nΕίχαμε μια μεγάλη εμπειρία στο Jannat. Ο Adi είναι πολύ εγκάρδιος και ασθενής και η επιλογή του pashmina ήταν πολύ ευρεία. Είμαστε τόσο ευχαριστημένοι με τις επιλογές μας. Υψηλή σύσταση!Περισσότερα\nΟ/η aashfa, Manager του Jannat, έχει απαντήσει σε αυτή την κριτικήΑπάντηση: πριν από 5 ημέρες\n- Πραγματικά φιλικό προσωπικό που εξήγησε καλά τις διαφορές μεταξύ των διαφορετικών τιμών σάλια - Υπάρχει μια τόσο μεγάλη ποικιλία από σάλια υψηλής ποιότητας από μείγμα κασμίρι μετάξι σε 100% κασμίρ και πολλά χρώματα / σχέδια διαθέσιμα για να διαλέξετε - Καλή αξία για τα...χρήματαΠερισσότερα\nΤζανάντ - κασμίρ\nΜεγάλα κασμίρ και σάλια pashmina, εξαιρετική επιλογή! Ο ιδιοκτήτης είναι εξαιρετικά εξυπηρετικός. Το κατάστημα δεν απέχει πολύ από το Jaipur\nΕπισκέφθηκα τον Τζανάντ στο Τζαϊπούρ με τη σύζυγό μου στις 4 Απριλίου. Το κατάστημα βρίσκεται σε βολική θέση καθ 'οδόν προς το φρούριο Amber. Οι εγκαταστάσεις είναι απλές αλλά άνετες και η εστίαση είναι στο απόθεμα. Υπάρχει μια πολύ μεγάλη ποικιλία από κασκόλ, σάλια και...pashminas, στοιβάζονται ψηλά σε κάθε ράφι. Πρέπει να είστε προετοιμασμένοι να ψάξετε ακριβώς τι θέλετε (μια παστίνα μπλε παγώνι στην περίπτωσή μας), αλλά αξίζει την προσπάθεια και πιθανόν να βρείτε αυτό που ακολουθείτε. Το προσωπικό ήταν εξυπηρετικό, αλλά όχι πολύ πιεστικός ή πωλήσεων. Οι τιμές φάνηκαν λογικές - ήμασταν ευτυχείς να πληρώσουμε για την ποιότητα και το ακριβές χρώμα που θέλαμε. Συνολικά θα ήθελα να συστήσω τον Jannat χωρίς επιφύλαξηΠερισσότερα\nΟ/η aashfa, Owner του Jannat, έχει απαντήσει σε αυτή την κριτικήΑπάντηση: 12 Απριλίου 2018\nΑν ψάχνετε για πραγματική ποιότητα περισσότερο από ό, τι για ένα όμορφο εμπορικό τουριστικό κατάστημα, Jannat είναι η ΤΟΠΟΘΕΣΙΑ\nΓια την τρίτη επίσκεψή μου μέσα σε 3 χρόνια στο Jannat, συνιστώ ακόμα το κατάστημα! Για μένα, που επισκέπτονται την Ινδία κάθε χρόνο, ο Jannat έχει γίνει ο μόνος τόπος όπου αγοράζω υψηλής ποιότητας Pashminas, Vicunas για μια δίκαιη τιμή. Το κατάστημα είναι μικρό, μακριά...από το τουριστικό κέντρο, δεν βλέπετε καν το εσωτερικό από το δρόμο, αλλά η επιλογή και η τεχνογνωσία που θα βρείτε μέσα είναι εξαιρετική. Οι άνθρωποι εκεί αγαπούν αυτό που κάνουν, είναι kashmeeri και δεν μπορούσα να βρω την ίδια ποιότητα σε άλλα μέρη της Ινδίας. Τα σάλια παραμένουν όμορφα μετά από χρόνια. Εάν έχετε χρόνο, αφήστε τους να σας εξηγήσουν τις διαφορετικές ιδιότητες, σας δίνουν τις ενδείξεις για να κάνετε και να αισθανθείτε τις διαφορές μεταξύ των μαλλιών. Ξέρετε για παράδειγμα ότι η Vicuna είναι ένα από τα καλύτερα μαλλί στον κόσμο, τα ζώα αυτά ζουν στη Νότια Αμερική, αλλά μόνο οι άνθρωποι από το Κασμίρ έχουν την τεχνογνωσία να το μετατρέψουν σε απίστευτα απαλά σάλια. . Αυτός είναι ο λόγος για τον οποίο το βρίσκετε στην Ινδία; Ήδη προσβλέπω στην επόμενη επίσκεψή μουΠερισσότερα\nΕπισκεφτήκαμε σήμερα τον Jannat αφού μας συστήθηκε. Το προσωπικό ήταν πολύ ειλικρινές και γνώστες και παρέσχε πολύ καλή εξυπηρέτηση. Η ποιότητα των αποθεμάτων τους ήταν ανώτερη από κάποιες που είχαμε δει αλλού και είμαστε ευχαριστημένοι με τις αγορές μας.\nΟ/η aashfa, Owner του Jannat, έχει απαντήσει σε αυτή την κριτικήΑπάντηση: 24 Φεβρουαρίου 2018\nΥπέροχο κατάστημα. Μεγάλη ποικιλία από όμορφα σάλια. Όποια και αν είναι η ποιότητα που ψάχνετε, μπορείτε να το πάρετε εκεί για μια πολύ δίκαιη τιμή.\nΟ/η aashfa, Owner του Jannat, έχει απαντήσει σε αυτή την κριτικήΑπάντηση: 22 Φεβρουαρίου 2018\nΠήγαμε στον JANNAT για να αγοράσουμε pashminas από τον οδηγό μας Ali και από τη στιγμή που μπήκαμε στο κατάστημα μας εντυπωσιάστηκα τόσο πολύ από την ποιότητα των pashminas, Η εξυπηρέτηση και η φιλικότητα του Shabir! Αγοράσαμε αρκετές pashminas και η τιμή είναι πολύ δίκαιη...και η επιλογή όμορφη! Είναι μακράν το καλύτερο κατάστημα pashmina που έχουμε μέχρι στιγμής στην Ινδία! Σας ευχαριστώ Shabir! !Περισσότερα\nΚάναμε αρκετά έρευνα πριν αποφασίσαμε να αγοράσουμε σάλια από τον Jannat. Όλα μας εξήγησαν σε πολύ λεπτομέρειες με πολλή υπομονή και στο τέλος καταλήξαμε να αγοράζουμε 7 σάλια - κάποιες καθαρές pashminas, μερικά μαλλιά και μελιτζάνες. Όμορφο κατάστημα, όμορφα προϊόντα με πολλά σχέδια και εκπληκτική...εξυπηρέτηση! Ευχαριστώ!Περισσότερα\nΟ/η aashfa, Owner του Jannat, έχει απαντήσει σε αυτή την κριτικήΑπάντηση: 23 Φεβρουαρίου 2018\nΤο Jannat είναι ένα όμορφο κατάστημα, γεμάτο από ένα τεράστιο κασμίρ και πασμίνια. Ο ιδιοκτήτης Shabir είναι εξαιρετικά φιλικός και πολύ ενημερωτικός σχετικά με τα απίστευτα προϊόντα του. Έχοντας εξετάσει πολλές επιλογές στο κατάστημά μου ήμουν πολύ ενθουσιασμένος για να αγοράσω μια όμορφη κουβέρτα, 2...μαντίλια και ένα pashmina. Λέγοντας αυτό δεν υπήρχε καμία πίεση να αγοράσω τίποτα και αισθάνθηκα πολύ άνετα να είναι ευπρόσδεκτοι στην επιχείρηση του Shabir. Είχαμε επίσης ένα υπέροχο φλιτζάνι chai και νιώσαμε στο σπίτι. Η Shabir ήταν επίσης σε θέση να οργανώσει τις αγορές μας για να αποσταλεί στην Αυστραλία με πολύ μικρό κόστος! Εντυπωσιάστηκα από την εμπειρία μου στο Jannat και θα το συνιστούσα σε όσους αναζητούν όμορφο, γνήσιο κασμίρ! !Περισσότερα\nΛάβετε γρήγορα απαντήσεις από το προσωπικό του Jannat και από προηγούμενους επισκέπτες.


H Microsoft προσπαθεί να διορθώσει ένα bug με την διαγραφή εισερχόμενων μηνυμάτων στο Outlook.com\nΞεκίνησε από: Paulos, αναρτήθηκε στις 15/11/2020\nΗ Microsoft στοιχηματίζει για μεγάλα πράγματα στο Outlook.com για τον ανταγωνισμό της με το Gmail και ενώ η εταιρεία εργάζεται όλο το εικοσιτετράωρο για να προσθέσει νέες λειτουργίες, αγωνίζεται επίσης να βρει την αιτία ορισμένων μάλλον περίεργων σφαλμάτων.\nΈνας από αυτά αναγνωρίστηκε νωρίτερα αυτήν την εβδομάδα και επηρεάζει έναν άγνωστο αριθμό χρηστών του Outlook.com - Δεν βλέπω αυτό το πρόβλημα στον λογαριασμό μου, οπότε υποθέτω ότι δεν επηρεάζονται όλοι, αν και αυτή τη στιγμή, είναι δύσκολο να προσδιοριστεί πόσο διαδεδομένο είναι το όλο πράγμα.\nΠιο συγκεκριμένα, η Microsoft λέει ότι τα emails που διαγράφονται από τα εισερχόμενα του Outlook.com επανέρχονται κατά κάποιο τρόπο, οπότε δεν μπορείτε να τα ξεφορτωθείτε εντελώς.\n«Οι χρήστες με λογαριασμούς Outlook.com βλέπουν emails που διαγράφουν από τα Εισερχόμενα επιστρέφοντας στα Εισερχόμενα», λέει η εταιρεία.\nΜε άλλα λόγια, εάν θέλετε να διαγράψετε ένα email από τον λογαριασμό σας στο Outlook.com, μπορείτε να το κάνετε κανονικά, μόνο αφού μετά από μια ανανέωση, το καταργημένο μήνυμα ενδέχεται να εμφανιστεί ξανά στα εισερχόμενα. Σε αυτό το σημείο, δεν είναι ακριβώς σαφές τι προκαλεί το όλο θέμα, αλλά ο "γίγαντας" του λογισμικού με έδρα το Redmond λέει ότι ήδη εργάζεται για την αντιμετώπιση του προβλήματος.\nΥπάρχει κάτι που μπορείτε να κάνετε στο μεταξύ; Όχι πραγματικά. Η Microsoft εξηγεί ότι η μόνη διαθέσιμη λύση αυτή τη στιγμή αφορά συνδεδεμένους λογαριασμούς που έχουν ρυθμιστεί στο Outlook.com, αλλά εάν αντιμετωπίσετε αυτό το πρόβλημα σε έναν τυπικό λογαριασμό Outlook.com, πρέπει απλώς να περιμένετε έως ότου η Microsoft δημοσιεύσει την επιδιόρθωση που έχει υποσχεθεί η εταιρεία.\n«Η ομάδα του Outlook διερευνά το ζήτημα για επιδιόρθωση. Θα ενημερώσουμε αυτό το άρθρο μόλις έχουμε περισσότερες πληροφορίες σχετικά με μια επιδιόρθωση. Εν τω μεταξύ, εάν τα μηνύματα που επαναφέρονται προέρχονται από συνδεδεμένους λογαριασμούς, ενδέχεται να μπορείτε να μεταβείτε στα Εισερχόμενα του λογαριασμού προέλευσης και να διαγράψετε το email για να επιλύσετε το ζήτημα. Για παράδειγμα, εάν έχετε συνδεδεμένο λογαριασμό Gmail, μεταβείτε στο Gmail.com και διαγράψτε το email από εκεί », λέει η Microsoft.\nΑυτό είναι το δεύτερο ζήτημα του Outlook.com που βρίσκεται υπό έρευνα, καθώς ένα άλλο πρόβλημα που αναγνωρίστηκε τον Αύγουστο του 2020 δεν έχει ακόμη επιλυθεί. Σε αυτήν την περίπτωση, το όλο θέμα αφορά φωτογραφίες που περιλαμβάνονται σε emails, καθώς ορισμένοι χρήστες παραπονέθηκαν ότι δεν μπορούν να φορτώσουν το περιεχόμενο στο Outlook.com. Είναι αυτονόητο ότι δεν είναι απαραίτητα κάτι που είναι πολύ βολικό, ειδικά επειδή πολλοί άνθρωποι χρησιμοποιούν υπηρεσίες email για να μοιραστούν φωτογραφίες, οπότε η Microsoft έχει ήδη υποσχεθεί την επιδιόρθωση του.\nΕν τω μεταξύ, ο "γίγαντας" του λογισμικού λέει ότι ο μόνος τρόπος αντιμετώπισης είναι να ζητήσουμε από τον αποστολέα να στείλει ξανά το email, μόνο αυτή τη φορά οι φωτογραφίες θα πρέπει να περιλαμβάνονται ως συνημμένα και να μην περιλαμβάνονται απευθείας στο body του email.\n«Γνωρίζουμε ένα πρόβλημα όπου ορισμένοι πελάτες δεν μπορούν να δουν εικόνες στα email τους ή είναι κατεστραμμένα. Αυτήν τη στιγμή ερευνούμε και ζητούμε συγγνώμη για την αναστάτωση. Ζητήστε από τον αποστολέα να στείλει ξανά την εικόνα ως συνημμένο », εξήγησε η Microsoft.\nΤο Outlook.com έχει αναπτυχθεί πολύ πρόσφατα, αν και είναι αυτονόητο ότι σφάλματα όπως αυτό που επηρεάζει τις φωτογραφίες και τα οποία δεν έχουν ακόμη επιδιορθωθεί δεν είναι απαραίτητα καλά νέα για όσους θέλουν να διατηρήσουν την υπηρεσία μακροπρόθεσμα. Το σφάλμα αναγνωρίστηκε στα μέσα Αυγούστου, οπότε εκεί μήνες μετά, ορισμένοι χρήστες δεν μπορούν ακόμη να στείλουν φωτογραφίες.\nΤα καλά νέα είναι ότι η Microsoft εργάζεται ήδη σε διορθώσεις και αργά ή γρήγορα θα πρέπει να κυκλοφορήσουν σε όλους τους χρήστες.\nthegreeksenergy.com » Τεχνολογικά Νέα » Ειδήσεις » Τop Νews » H Microsoft προσπαθεί να διορθώσει ένα bug με την διαγραφή εισερχόμενων μηνυμάτων στο Outlook.com


Σταματίνα Τσιμτσιλή - Ελεονώρα Μελέτη: ''ΣΦΑΧΤΗΚΑΝ'' στον ALPHA όλο το παρασκήνιο. - Freegossip.gr\nFebruary 13, 2021 1:33 pm February 13, 2021\nΣταματίνα Τσιμτσιλή – Ελεονώρα Μελέτη: ”ΣΦΑΧΤΗΚΑΝ” στον ALPHA όλο το παρασκήνιο. Η Σταματίνα Τσιμτσιλή αποκάλυψε όλο το παρασκήνιο.\nΣΤΑΜΑΤΙΝΑ ΤΣΙΜΤΣΙΛΗ: ΤΟ ΑΓΧΟΣ ΜΕ ΤΟ ΜΑΤΙ ΚΑΙ ΤΟ ΞΕΜΑΤΙΑΣΜΑ!\nΕλεονώρα ΜελέτηΣταματίνα Τσιμτσιλή\nPrevious ArticleΗ…ΜΕΤΑΦΥΣΙΚΗ ΦΙΛΙΑ του Παντελή Παντελίδη! Η Ελένη Φουρέιρα περιγράφει!Next ArticleΣταματίνα Τσιμτσιλή: Eίχαμε κάνει μια πρώτη κουβέντα με τον σταθμό για να παρουσιάσω και μια βραδινή εκπομπή με συνεντεύξεις.\nSeptember 3, 2021 8:50 pm September 3, 2021


Ποια απο τις 2; - Kάρτες Γραφικών & 'Hχου - Insomnia.gr\nΑρχική Forums Hardware Kάρτες Γραφικών & 'Hχου Ποια απο τις 2;\nΑπό τον GREGKERKYRA, 18 Νοεμβρίου 2007 στο Kάρτες Γραφικών & 'Hχου\nΑυτή τη στιγμή είμαι με XFX 6600gt 256.\nΠρέπει να αγοράσω άμεσα(σε 3-4 μέρες) μια κάρτα γραφικών καλήτερη απο αυτή που έχω.\nΜέχρι 100ε μπορώ να διαθέσω.\nΕίμαι ανάμεσα σε αυτές τις 2.\nGAINWARD 8682 BLISS 8500GT SILENTFX 512MB 91Ε\nXFX GEFORCE 8500GT 512MB PASSIVE PCI-E 85Ε\n1)Έχουν ίδιο chipset, χρονισμούς κλπ κλπ.Ποια να προτιμίσω;\n2)Διαφορά με πριν θα δώ;\n3)Προτείνεται κάτι καλήτερο;\nΟΧΙ 8500GT, σε καμια περιπτωση.\nΑυτες οι καρτες ΔΕΝ κανουν για Games...\nΠοσα W psu εχεις?\n580w και pci-e\nΣε τι συστημα θα μπει η καρτουλα?\nΜονο αυτο και επανερχομαι με προτασεις.\nΘα αγοράσω μαζί και τα ακόλουθα:\nCPU:INTEL CORE 2 DUO E6550 2.33 GHZ LGA775 - 1333 FSB\nRam έχω 2x1Gb kingston στα 667 και 2x1Gb Ocz στα 667.\nPsu HIPER HPU-4B 580w\nΑρα ουσιαστικα υποβαθμιζεις το συστημα σου με καρτα των 100?...\nΠροτεινω αυτη http://www.e-shop.gr/show_per.phtml?id=PER.515612 ή αυτη http://www.e-shop.gr/show_per.phtml?id=PER.510582 ενω σε λιιιγο πιο ακριβο αυτη http://www.e-shop.gr/show_per.phtml?id=PER.515611 ή αυτη http://www.e-shop.gr/show_per.phtml?id=PER.510603 ή αυτη http://www.e-shop.gr/show_per.phtml?id=PER.515640 .\nΣε καθε περιπτωση υποβαθμιζεις ομως το συστημα με τετοια καρτα...\nΔηλαδή η 6600gt με 256 μνήμη που έχω είναι καλήτερη απο μια 512 σε αυτά τα λεφτά;\nΚαι η 256 η πιο φτηνη ειναι σαφεστατα καλυτερη απο την 6600GT σου.\nΥποβαθμιση εννοουσα οτι με αυτο το συστημα μπορεις να σηκωσει σαφως καλυτερες καρτες ακομα...\nH αναβάθμιση γίνεται απρόοπτα διότι κάηκε το δεύτερο pc και έτσι τα λεφτά είναι περιορισμένα. Μέχρι 120ε ποια θα ήταν η καλήτερη πιστεύεις;\nedit:να υποστηρίζει και direct10\nΛοιπον αυτη http://www.e-shop.gr/show_per.phtml?id=PER.510603 πιστευω ειναι η καλυτερη γιατι εχει 512ΜΒ μνημη και με ενα μικρουλι overclock την κανεις ισαξια με την Χ1950Pro (και εχεις και τα εξτρα ΜΒ).\nΝο dirext10 όμως... κάτι άλλο;\nΜε αυτα τα λεφτα οι dx10 καρτες που παιρνεις ομως οοοοταν θα κληθουν να παιξουν dx10 παιχνιδια θα σερνονται (και δεν υπερβαλλω), ενω και σε dx9 Παινχιδια βρισκονται μακραν πισω...\nΑρα εγω δε θα προτεινω κατι αλλο σε αυτα τα λεφτα.\nΝαι αλλά τα νέα παιχνίδια σε direct10 δεν θα βγαίνουν στο εξής;\nΑυτο δε σημαινει οτι δε θα παιζουν σε dx9 καρτα, και επισης δε σημαινει οτι ολα θα βγαινουν σε dx10 (ακομα και τωρα, ενα χρονο και βαλε μετα τον ερχομο του dx10 ΜΟΝΟ μερικα παιχνιδια ειναι dx10)...\nΤελευταία ερώτηση Ελπίζω )\nΓια να κρατήσει ένα χρόνο τουλάχιστον απο αυτές τις 2 τι προτείνεις;\nΧωρίς να ανακατευτώ με OC που δεν έχω ασχολειθεί...


Άδωνις Γεωργιάδης: Ο Τσίπρας μαζί με τον Τσακαλώτο φορολόγησαν ό,τι πετούσε, κολυμπούσε και ανέπνεε - Newsbeast\n«Ο ΣΥΡΙΖΑ έγδαρε τη μεσαία τάξη» ανέφερε ο υπουργός Ανάπτυξης από το βήμα του Κοινοβουλίου\nΕπίθεση κατά του ΣΥΡΙΖΑ και προσωπικά εναντίον του ΑλέξηΤσίπρα και του πρώην υπουργού Οικονομικών Ευκλείδη Τσακαλώτου εξαπέλυσε από το βήμα της Ολομέλειας του Κοινοβουλίου ο υπουργός Ανάπτυξης Άδωνις Γεωργιάδης κατά τη συζήτηση επίκαιρης επερώτησης που είχε καταθέσει το κόμμα της αξιωματικής αντιπολίτευσης για τις ανατιμήσεις στην αγορά.\nΌπως τόνισε το μέλος της κυβέρνησης, την περίοδο 2015 – 2019 υπήρξε μια φορο-λαίλαπα. Ο κ. Τσίπρας τόλμησε και είπε προ ημερών στη ΔΕΘ το αμίμητο.\nΜας κάλεσε να μειώσουμε τους φόρους. Ποιος; Ο μεγαλύτερος φορομπήχτης πολιτικός. Τόλμησε να πει σε εμάς να μειώσουμε τους φόρους. Το είπε σε εμάς που μειώνουμε τους φόρους ενώ εκείνος είχε φορολογήσει ότι κολυμπούσε, ότι πετούσε και ότι ανέπνεε» είπε χαρακτηριστικά για αν προσθέσει «Οι ξένοι σας ζητούσαν ένα και εσείς παίρνατε δύο. Γδάρατε τους μικρομεσαίους, γδάρατε τον κόσμο στους φόρους και έρχεστε και μας λέτε εσείς οι γδάρτες να μειώσουμε τους φόρους. Βάζατε φόρο στο σουβλάκι 13% αλλά αν είχε αλάτι 23%. Δεν έχει εφευρεθεί άλλος πιο ψεύτης στον πλανήτη από τον Τσίπρα. Υποδείξεις από εσάς που γδάρατε τον κόσμο δεν δεχόμαστε. Σας πονάνε οι αλήθειες αλλά αν μπορεί ένας από εσάς να αμφισβητήσει τους φόρους. Ντροπή σας έχετε μούτρα και μιλάτε».\nΌσον αφορά τις τρέχουσες ανατιμήσεις, το μέλος της κυβέρνησης επεσήμανε πως είναι παροδικές και έκανε λόγο για φαινόμενο το οποίο μας έρχεται από το εξωτερικό. Κάλεσε δε τις επιχειρήσεις να μην προβούν σε αυξήσεις τιμών λόγω αύξησης των τιμών των πρώτων υλών. «Μετά τα Χριστούγεννα θα επέλθει ισορροπία, οι τιμές θα πέσουν και τότε θα χάσετε πελάτες» όπως είπε.\nΠΟΛΙΤΙΚΗΑδωνις ΓεωργιαδηςΑλεξης ΤσιπραςΣΥΡΙΖΑ\nΈλενα Πολυχρονοπούλου: Τι λέει μέσα από τη φυλακή ο σύντροφός της – «Αν της το είχε πει, θα με απέτρεπε»


Το συγκινητικό tweet του Λάσμε! (pic) - BORO από την ΑΝΝΑ ΔΡΟΥΖΑ - boro.gr\nΑρχική / More / Αθλητικά / Το συγκινητικό tweet του Λάσμε! (pic)\nΟ Παναθηναϊκός την Πέμπτη (22/05) έκανε το 1-0 απέναντι στον Ολυμπιακό στη σειρά των τελικών. Το ντέρμπι αυτό θα μείνει για πάντα χαραγμένο στη μνήμη του Στεφάν Λάσμε.\nΟ Γκαμπονέζος σέντερ του Παναθηναϊκού, εκτός από τη νίκη της ομάδας του με 59-56, είχε έναν ακόμη λόγο να είναι χαρούμενος το βράδυ της Πέμπτης. Όπως αποκάλυψε στον προσωπικό του λογαριασμό στο twitter η μητέρα του βρέθηκε στο ΟΑΚΑ στο χθεσινό ντέρμπι και τον είδε για πρώτη φορά ζωντανά να παίζει μπάσκετ.\n«Η μητέρα μου με είδε να παίζω ζωντανά για πρώτη φορά χθες το βράδυ. Είμαι χαρούμενος που ήταν εδώ. Σε ευχαριστώ Παναθηναϊκέ», ήταν το «τιτίβισμα» του Λάσμε.


Η φωτογραφία macro | Fanis Tsiros\nΑρχική/Άρθρα/Η φωτογραφία macro\nΗ φωτογραφία macro\nΤο δικό μου "οδοιπορικό" στη φωτογραφία macro. Ο εξοπλισμός, η εστίαση, το βάθος πεδίου και οι επιλογές στο κάδρο της μάκρο φωτογράφισης. Είναι η μάκρο τέχνη ή τεχνική;\nΦάνης10 Μαρ. 2021\n0 327 16 minutes read\nΗ μάκρο φωτογραφία είναι ένας ολόκληρος “κόσμος”. Όχι μόνο σε ότι αφορά το “θέμα”, που πραγματικά σε εκπλήσσει για το τι “υπάρχει” εκεί έξω και δεν το βλέπεις (το ανακαλύπτεις μετά, πολλές φορές ακόμα και όταν κάνεις review στη φωτογραφία…). Περισσότερο αναφέρομαι στον “κόσμο” του φωτογράφου, στην τεχνική του επάρκεια αλλά και στις τόσες πολλές μεταβλητές που έρχονται να σου χαλάσουν το αποτέλεσμα.\nΌταν ξεκινάς με τη macro φωτογράφιση, το πρώτο που ανακαλύπτεις είναι η ανεπάρκειά σου. Στις πρώτες σου λήψεις κυριαρχεί η απογοήτευση. Κι ας έχεις τον καλύτερο εξοπλισμό. Γιατί η μάκρο φωτογραφία τα έχει όλα. Και τα θέλει όλα.\nΑς τα πάρουμε όμως με τη σειρά. Και ξεκινάω με τον εξοπλισμό:\nΕξοπλισμός για Macro Φωτογραφία. Ο φακός και η δύναμη του Flash\nΣτην αρχή, με τις εκατοντάδες λήψεις για… πέταμα, θεωρείς πως φταίει κάτι που αφορά τον εξοπλισμό σου. Νομίζεις, ναι, νομίζεις πως ξέρεις φωτογραφία και αναρωτιέσαι τί πήγε στραβά. Γιατί, στη μικρή οθόνη της φωτογραφικής σου μηχανής όλα φαίνονται “ωραία” αλλά στην πρώτη μεγέθυνση ή όταν προβάλεις τη φωτογραφία σου στο επιθυμητό μέγεθος, αμέσως ανακαλύπτεις τα λάθη. Και είναι πολλά. Επίπεδο εστίασης, φως, κάδρο και εκείνο το “μπάσταρδο” βάθος πεδίου. Και λες ΟΚ φταίει ο φακός. Φταίει η μηχανή μου. Φταίει το φως. Και πάλι μπαίνεις στη διαδικασία να βρεις καινούργιο εξοπλισμό.\nΝαι, εντάξει για να κάνεις μάκρο θες τουλάχιστο έναν φακό μάκρο, δεν το συζητώ, ο οποίος πρέπει να είναι μάκρο, δηλαδή να σου δίνει μεγεθύνσεις 1:1 (1 προς 1) . Τουλάχιστον. Και δεν αναφέρομαι στους φακούς ζουμ που “λένε” πως είναι macro. Δεν είναι. Πάρε έναν original μάκρο φακό. Σταθερό.\nΑλλά υπάρχουν κι άλλες φθηνότερες λύσεις. Στις περισσότερες περιπτώσεις αρκεί να κουμπώσεις ανάποδα έναν φακό με τον κατάλληλο προσαρμογέα ή να φτιάξεις ένα stack με φακούς με ή χωρίς extension tubes ή συνδυασμό αυτών. Δεν θέλω να μπω σε λεπτομέρειες με εστιακές αποστάσεις και γενικά τις επιλογές που υπάρχουν τόσο στο σώμα της μηχανής (για παράδειγμα αν είναι full frame ή crop ο αισθητήρας) . Θα τα βρεις στην πορεία αυτά. Γενικά όμως ισχύει ότι δεν χρειάζεσαι τον σούπερ εξοπλισμό για να κάνεις μάκρο. Μην μπεις σε αυτή τη διαδικασία. Όπως πάντα λέμε, ο εξοπλισμός δεν σε κάνει καλύτερο. Απλώς σου κάνει τη ζωή λίγο πιο εύκολη.\nΑλλά δεν τελειώσαμε, εκτός από τον φακό θέλεις και φως. Καλό φως και “ποιοτικό”, όχι απαραίτητα ισχυρό. Και πού θα το βρεις; Για να κάνεις μάκρο θες flash. Τελεία. Αλλιώς, κατά την άποψή μου, ξεχασέ το. Και μάλιστα φλας με κάποιον διαχυτή για να είναι το φως σου ποιοτικό. Μην το ξεχνάμε πως για να έχουμε “μαλακό” φως θέλουμε μεγάλο μέγεθος φωτεινής πηγής σε σύγκριση πάντα με το μέγεθος που έχει το προς φωτογράφιση θέμα. Δύσκολο να επιτευχθεί, δεν είναι. Στις περισσότερες περιπτώσεις αρκεί να φτιάξετε μία ιδιοκατασκευή που θα μοιάζει με χοάνη και θα προσαρμόζεται μπροστά στο φλας.\nΜε το φλας στη μάκρο φωτογράφιση θα έχουμε πάντα την άνεση να φωτίσουμε επαρκώς το θέμα μας, να μην αναγκαζόμαστε να “σηκώνουμε” ψηλά το ISO και να έχουμε σταθερές συνθήκες ανεξάρτητα από το φως του περιβάλλοντα χώρου.\nΤο φλας όμως στη μάκρο είναι απαραίτητο και για έναν ακόμα λόγο που πολλοί ίσως δεν γνωρίζουν. Όπως ήδη αναφέρθηκε, και θα το δούμε πάλι παρακάτω, στη φωτογραφία μάκρο, για να έχουμε ένα καλό αποτέλεσμα, υπεισέρχονται πολλές μεταβλητές. Και το φλας μας βοηθάει να “πετάξουμε” έξω μία από αυτές τις πολλές μεταβλητές. Τη σταθεροποίηση. Πέρα από τα θέματα της εστίασης και το πολύ γνωστό θέμα με το βάθος πεδίου (αχ αυτό το βάθος πεδίου…) το μεγαλύτερο πρόβλημα είναι, κατά την άποψή μου, να μην έχουμε κουνημένη φωτογραφία. Και είναι πραγματικά δύσκολο να “παγώσουμε” το θέμα μας όταν για παράδειγμα έχουμε βρει ένα έντομο και ο αέρας που φυσάει δυνατά κουνάει ανηλεώς το άνθος στο οποίο στέκεται. Εντάξει, θα μου πείτε, θα μπορούσαμε να κρατήσουμε το άνθος με το χέρι μας ώστε να μην κουνιέται ή να πάμε σε ταχύτητες κλείστρου (φωτοφράκτη πιο σωστά) “υπερφυσικές”, αλλά η εμπειρία έχει δείξει ότι δεν είναι και τόσο εύκολο. Εκτός του ότι “θες πολλά χέρια”, δεν είναι και η καλύτερη επιλογή το υψηλό ISO που θα απαιτηθεί στους πολύ μικρούς χρόνους έκθεσης. Όταν πας κοντά θέλεις καθαρότητα και ο “κόκκος” είναι ενοχλητικός.\nΤο φλας, σου προσφέρει ένα σημαντικό πλεονέκτημα που “έρχεται” από τα ίδια τα χαρακτηριστικά του. Το πλεονέκτημα της διάρκειας της φλασιάς.\nΚαι με την ευκαιρία…. να μην μιλήσουμε για συγχρονισμό του φλας… Ναι;\nΑν ήρθατε εδώ και διαβάζετε το άρθρο μου, φαντάζομαι ήδη γνωρίζετε τα βασικά… Αν το θεωρήσω αυτό δεδομένο, τότε θα γνωρίζετε ήδη πως… θέλετε δεν θέλετε, δεν μπορείτε να ελέγξετε το κούνημα της φωτογραφίας σας με την ταχύτητα του κλείστρου όταν έχετε κουμπώσει το φλας… Και επίσης πως δεν μπορείτε να ελέγξετε ούτε την έκθεση με την ταχύτητα… παρά μόνο με το διάφραγμα. Άντε και με το ISO. Τι είπατε; Δεν παίζει αυτό; Σας βρίσκω αδιάβαστους…\nΧρονική ακολουθία απελευθέρωσης του κλείστρου με κουρτίνες (κλείστρο εστιακού επιπέδου). Η έκθεση του αισθητήρα ξεκινά μετά το άνοιγμα και της πίσω και της μπροστινής κουρτίνας. Οι κουρτίνες αποτελούνται από λεπίδες που “ξεδιπλώνουν” για να φράξουν το φως ενώ διπλώνουν κατά τη λήψη.\nΝα πάτε να διαβάσετε λίγο για το φλας, πώς λειτουργεί, κατανοήστε το συγχρονισμό με την ελάχιστη ταχύτητα κλείστρου που σας επιτρέπει η μηχανή, πώς σχετίζεται αυτό με τις κουρτίνες κ.ο.κ. και μετά ελάτε να συνεχίσετε από εδώ που μείνατε…\nΕπανέρχομαι στη διάρκεια της φλασιάς. Αυτή η διάρκεια, δηλαδή για πόσο χρόνο το θέμα μας φωτίζεται από το φλας, εξαρτάται από την ισχύ που έχουμε ρυθμίσει. (Δεν θα μιλήσω για την περίπτωση που έχουμε βάλει το φλας σε TTL γιατί κατά κανόνα – και δεν ξέρω πραγματικά τί κάνουν οι άλλοι φωτογράφοι – χρησιμοποιώ το φλας σε χειροκίνητη λειτουργία, manual δηλαδή στη φωτογράφιση μάκρο). Πάμε να δούμε τι συμβαίνει σύμφωνα με τον παρακάτω πίνακα:\nΔιάρκεια φλασιάς σε συνάρτηση με την ρύθμιση της ισχύος του φλας για ένα συγκεκριμένο μοντέλο speedlight της αγοράς. Οι χρόνοι είναι διαφορετικοί για κάθε διαφορετικό μοντέλο φλας ή φλας διαφορετικής εταιρείας αλλά ο πίνακας μπορεί να αποτελεί μία πηγή αναφοράς που ισχύει γενικά. Αξίζει να σημειωθεί πως ο παραπάνω πίνακας δεν ισχύει για τα studio strobo lights τα οποία χρησιμοποιούν διαφορετική τεχνολογία και συνήθως έχουν την ελάχιστη διάρκεια φλασιάς όταν είναι ρυθμισμένα σε πλήρη ισχύ π.χ. στο 1/1\nΕίναι προφανές ότι με μία ρύθμιση ισχύος του φλας στην “περιοχή” 1/8 και προς τα κάτω δηλαδή με ρύθμιση μικρής ισχύος στο φλας, επιτυγχάνεται διάρκεια φωτισμού της τάξης 1/8000 του δευτερολέπτου πράγμα που σημαίνει ότι ακόμα και αν έχουμε ρυθμίσει ταχύτητα κλείστρου 1/200 ή 1/160 (ανάλογα με την ελάχιστη ταχύτητα συγχρονισμού φλας που μας επιτρέπει η μηχανή μας) το θέμα μας θα φωτιστεί για ελάχιστο χρόνο. Ουσιαστικά είναι σα να έχουμε θέσει ταχύτητα κλείστρου 1/8000. Και αυτό σημαίνει ότι το θέμα μας, ακόμα κι αν κινείται, θα μπορέσουμε να το “παγώσουμε” και η φωτογραφία μας δεν θα είναι κουνημένη.\nΗ δική μου εμπειρία έχει δείξει ότι στις περισσότερες περιπτώσεις ρύθμιση ισχύος του φλας κοντά στο 1/16 με 1/32 είναι αρκετή στις περισσότερες των περιπτώσεων χωρίς να χρειαστεί να αυξήσω το ISO πάνω από 100 και με διάφραγμα αρκετά κλειστό (f/16 και f/22) με την προϋπόθεση πάντα ότι λαμβάνω υπόψιν μου την απόσταση του φλας από το θέμα. Αυτά βέβαια ισχύουν για ένα αξιοπρεπές φλας της αγοράς που είναι κουμπωμένο στο hot shoe της μηχανής μαζί με έναν απλό διαχυτή που προσαρμόζω μπροστά στον φακό. Τα αποτελέσματα θα ήταν καλύτερα σαφώς αν είχα το φλας πολύ κοντά στον φακό. Και ακόμα καλύτερα αν είχα δύο φλας, πάλι κοντά στον φακό ένα δεξιά και ένα αριστερά. Το πλεονέκτημα του να έχεις την φωτεινή πηγή πολύ κοντά στον φακό και άρα και στο θέμα είναι να χρησιμοποιείς πολύ μικρές ισχείς στο φλας – άρα και πολύ μικρότερη διάρκεια φλασιάς – αλλά και τη δυνατότητα να “μαυρίζεις” το backgroound και έτσι να ξεχωρίζεις το θέμα από το περιβάλλον πιο εύκολα. (Ο γνωστός κανόνας που λέει ότι το φως το υπολογίζουμε με το τετράγωνο της απόστασης. Σε διπλάσια απόσταση από το θέμα μας το φως που φτάνει εκεί είναι τέσσερις φορές λιγότερο). Σας τα είπα από την αρχή. Η μάκρο φωτογραφία τα έχει όλα…\nΔεν είχα σκεφτεί αρχικά, να επεκταθώ περισσότερο στο θέμα με τη διάρκεια της φλασιάς αλλά θα το κάνω γιατί έχω διαπιστώσει πως πολλοί δεν το έχουν καταλάβει. Έκανα και τον κόπο παραπάνω να φτιάξω το animation με τη λειτουργία του φωτοφράκτη με κουρτίνες και την ακολουθία των συμβάντων που λαμβάνουν χώρα μέσα στη μηχανή μας όταν πατάμε το κουμπάκι και απελευθερώνεται το κλείστρο. Όλα αυτά βέβαια ισχύουν για κλείστρο εστιακού επιπέδου (με κουρτίνες), γιατί υπάρχουν και άλλα, που δεν έχουν τον περιορισμούς που έχει το σύστημα των κουρτινών αλλά θα ξεφύγουμε πολύ από το θέμα μας. Αρκεί εδώ να πούμε πως στην χρονική κλίμακα που δουλεύουν τα κλείστρα, ο χρόνος που το κλείστρο είναι ανοιχτό – και πιο σωστά – ο χρόνος που οι κουρτίνες είναι ανοιχτές και ο αισθητήρας “βλέπει” μέσα από τον φακό, φαντάζει αιώνας μπροστά στη διάρκεια της φλασιάς, που διαρκεί ένα κλάσμα μονάχα του χρόνου της συνολικής έκθεσης. Πάμε να το δούμε:\nΔιάρκεια του παλμού φωτισμού από ένα speedlight flash όταν η ισχύς του έχει ρυθμιστεί στο 1/16 περίπου. Η έκθεση στη μηχανή έχει ρυθμιστεί στο 1/200 του δευτερολέπτου (συνολικός χρόνος έκθεσης 5 χιλιοστά του δευτερολέπτου). Ο παλμός φωτός του φλας είναι πολύ “στενός” και το κάδρο φωτίζεται από το φλας για ένα κλάσμα μόνο του συνολικού χρόνου που οι κουρτίνες του κλείστρου είναι ανοιχτές και ο αισθητήρας εκτίθεται στο φως. Εννοείται πως σε αυτόν τον χρόνο έκθεσης των 5 χιλιοστών του δευτερολέπτου ο αισθητήρας συνεχίζει να καταγράφει το φως που προέρχεται από το περιβάλλον εφόσον υπάρχει.\nΣύμφωνα με το παραπάνω σχήμα, αν υποθέσουμε ότι πατάμε το κουμπί του κλείστρου στο χρόνο μηδέν και αν υποθέσουμε επίσης ότι και οι δύο κουρτίνες θα ανοίξουν σχεδόν ακαριαία στο χρόνο μηδέν, βλέπουμε αμέσως μετά την καμπύλη της φλασιάς. (Σε αυτή την περίπτωση λέμε ότι το φλας έχει συγχρονιστεί με την μπροστινή κουρτίνα, γιατί αν η μηχανή μας το επιτρέπει, το φλας μπορεί να συγχρονιστεί και με την πίσω κουρτίνα, δηλαδή το φλας παίρνει την εντολή να ανάψει λίγο πριν την λήξη της έκθεσης).\nΕύκολα διαπιστώνουμε πως η διάρκεια που φωτίζεται το κάδρο μας από το φλας είναι ελάχιστη σε σχέση με τη συνολική χρονική διάρκεια της έκθεσης. Αν ο χρόνος που μένουν ανοιχτές οι κουρτίνες είναι 5ms (1/200 του δευτερολέπτου) ο χρόνος που διαρκεί η φλασιά δεν είναι ούτε 1ms (1/8000 του δευτερολέπτου).\nΗ εστίαση στη μάκρο φωτογραφία\nΚαι πάμε τώρα να εξετάσουμε μία από τις πιο σημαντικές μεταβλητές στη φωτογραφία macro. Την εστίαση. Βάζουμε το φακό μας στην αυτόματη εστίαση και τελειώσαμε. Πώς είπατε;\nΗ εστίαση στη macro δεν μπορεί να είναι αυτόματη. Μα πώς δεν μπορεί να είναι;\nΔεν μπορεί να είναι γιατί πρέπει να επιλέξουμε εμείς το σημείο ή τα σημεία ενδιαφέροντος, γιατί είναι δύσκολο να επιτευχθεί αυτόματα, γιατί το βάθος πεδίου είναι κάτι χιλιοστά και λιγότερο, γιατί πρέπει να είμαστε πιο γρήγοροι από την αυτόματη εστίαση και γιατί η επιλογή στο πού θα εστιάσουμε στη μάκρο φωτογραφία θα αλλάξει δραματικά το αποτέλεσμα.\nΩραία. Και πώς εστιάζουμε;\nΜα είναι πολύ απλό: με το σώμα. Και κατά προτίμηση με το σώμα μας και όχι με το σώμα της μηχανής. Δηλαδή μετακινούμε το σώμα μας εμπρός πίσω έτσι ώστε να φέρουμε το θέμα μας στο επιθυμητό επίπεδο εστίασης. Μπορούμε βέβαια με το άλλο χέρι να παίζουμε με το δαχτυλίδι της εστίασης, περισσότερο όμως για να ρυθμίσουμε την επιθυμητή μεγέθυνση παρά την εστίαση.\n«Τα έκανα όλα αυτά που λες και οι φωτογραφίες μου είναι όλες λάθος εστιασμένες.»\nΜην ανησυχείς, και οι δικές μου, κατά κανόνα, είναι λάθος εστιασμένες. Μιλάμε για τρελές μεγεθύνσεις σε μικροσκοπικά ζωύφια και άνθη και ψάχνουμε να εστιάσουμε στο μάτι του εντόμου ή στους στήμονες στο λουλούδι.\nΤι κάνουμε; Κάνουμε πολλές λήψεις, προσπαθούμε πολλές φορές, βρίσκουμε τρόπους να σταθεροποιήσουμε το σώμα μας, και το κυριότερο practice. Και ξανά practice. Μόνο με συνεχή εξάσκηση ανακαλύπτουμε πώς θα εστιάσουμε σωστά. Με τον καιρό και με αργούς ρυθμούς δυστυχώς, καταφέρνουμε σιγά σιγά να έχουμε μία καλή αναλογία εστιασμένων σωστά φωτογραφιών.\nΗ εστίαση στη φωτογραφία μάκρο πραγματικά δεν είναι εύκολη. Πολλές φορές δεν βλέπουμε καν την εστίαση μέσα από το σκόπευτρο ειδικά με μία DSLR και σκόπευτρο που μας δίνει μικρές μεγεθύνεις. Με τις mirrorless τα πράγματα ίσως είναι λίγο πιο εύκολα, έχουν έντονο φως στις οθόνες και βλέπει κανείς καλύτερα. Κάποιοι χρησιμοποιούν και μεγεθυντήρες στο σκόπευτρο για να βλέπουν καλύτερα. Πολλές φορές όμως πιστεύω βοηθάει η διαίσθηση και εκείνο το περίεργο πράγμα που έρχεται σιγά σιγά με την εξάσκηση και πατάς το κλείστρο την κατάλληλη στιγμή. Εμένα προσωπικά με έχει βοηθήσει πολύ και η λειτουργία focus peeking που έχει η δική μου mirrorless και που μου δείχνει τα εστιασμένα σημεία. Αν και έχει και μεγέθυνση, θα έλεγα ότι δεν με βοηθάει και τόσο, γιατί χάνω πολύ εύκολα το θέμα αλλά και το κάδρο μου γενικότερα.\nΤο βάθος πεδίου στη φωτογραφία μάκρο. Να τα έχω όλα μέσα; Ή μήπως η macro είναι μία “φέτα”;\nΒάθος πεδίου… Πονεμένη ιστορία. Όταν ξεκινάς με τη μάκρο αμέσως μετά από τις πρώτες σου λήψεις λες: Μα γιατί;\nΠολύ γρήγορα ανακαλύπτεις με απογοήτευση τα πολλά θολά σημεία της εικόνας στις μεγάλες μεγεθύνεις που σου προσφέρει ο νέος σου φακός μάκρο. Στην αρχή νομίζεις πως είναι η εστίαση. Κι όμως υπάρχουν κάποια σημεία στη φωτογραφία σου που είναι πεντακάθαρα.\nΤο πρόβλημα; Το βάθος πεδίου. Τραβάς φωτογραφία ένα έντομο, έχεις πετύχει με χίλια ζόρια την εστίαση ξαπλώνοντας στο χώμα και με λύπη διαπιστώνεις άλλη μία κακή λήψη. Έχεις καταφέρει να εστιάσεις εκεί που ήθελες αλλά το αποτέλεσμα είναι πολύ μακρυά από το επιθυμητό. Τι φταίει; Μα το βάθος πεδίου λες. Και δώστου να κλείνεις κι άλλο το διάφραγμα για να βάλεις μέσα στο κάδρο και τα πόδια του εντόμου εκτός από τα μάτια του. Αυξάνοντας το f σε νούμερα εξωπραγματικά πιστεύεις πως θα λύσεις το πρόβλημα. Αλλά δεν. Εκτός του ότι στη μάκρο φωτογραφία, ποτέ το βάθος πεδίου δεν θα σου είναι αρκετό, τα πολύ κλειστά διαφράγματα αρχίζουν να δημιουργούν προβλήματα οξύτητας λόγω του φαινομένου της περίθλασης. Πέρα από το γεγονός ότι αρχίζεις να χάνεις ευκρίνεια το άλλο πρόβλημα είναι ότι μπαίνουν μέσα στο κάδρο στοιχεία του περιβάλλοντος δηλαδή στοιχεία που βρίσκονται σχετικά κοντά στο θέμα και ενοχλούν, εκεί που αυτά θα έπρεπε να είναι θολά και να μην μας αποσπούν την προσοχή. Και η φωτογραφία αρχίζει να χάνει την τρισδιάστατη μορφή της. Θα το διαπιστώσετε αμέσως όταν απελπισμένοι θα προσπαθήσετε να κλείσετε ακόμα περισσότερο το διάφραγμα για να είναι ακόμα περισσότερα στοιχεία του θέματος καθαρά. Και να σημειωθεί ότι οι φακοί μάκρο, πράγματι μπορούν να μας δώσουν την επιλογή να ρυθμίσουμε το διάφραγμα στο f45 ή και ακόμα πιο κλειστό. Τόσο κλειστά διαφράγματα δεν μπορούμε να έχουμε στους άλλους φακούς.\nΤελικά όμως και με την εμπειρία διαπιστώνουμε πως το βάθος πεδίου δεν φταίει. Μάλιστα πολλές φορές αρκεί ένα διάφραγμα f16 άντε να το κλείσουμε έως και f22.\nTo βασικό πρόβλημα που αφορά το βάθος πεδίου στη μάκρο φωτογραφία είναι η δυσκολία στην επιλογή του εστιακού επιπέδου. Με άλλα λόγια από ποια γωνία θα επιλέξουμε να τραβήξουμε τη φωτογραφία έτσι ώστε να ελέγξουμε με ακρίβεια το ποια στοιχεία τις εικόνας μας θα φαίνονται εστιασμένα. Δύσκολο ίσως να γίνει κατανοητό και γι’ αυτό θα προσπαθήσω με ένα παράδειγμα. Με ένα απλό παράδειγμα στην αρχή και με ένα ίσως πιο σύνθετο μετά. Δείτε την παρακάτω φωτογραφία:\nΦωτογραφία macro με τις ίδιες συνθήκες λήψης αλλά με διαφορετική γωνία. t=1/200, φακός macro 205mm, διάφραγμα f/22 και φωτισμός με speedlight. H λήψη αριστερά έγινε όσο το δυνατό κάθετα στο επίπεδο εστίασης. Η λήψη δεξιά έγινε από δεξιά και στο πλάι. Είναι εύκολο να διαπιστώσουμε πως στην δεξιά φωτογραφία τα σημεία που είναι καθαρά βρίσκονται στο αριστερό μέρος.\nΌταν το διαθέσιμο βάθος πεδίου στη φωτογραφία μάκρο είναι μερικά χιλιοστά και πολλές φορές πολύ λιγότερο δηλαδή μόλις ένα δύο χιλιοστά, πώς θα μπορούσε το λουλούδι να είναι παντού καθαρό; Εδώ προσπαθούμε να τοποθετήσουμε τον φακό μας όσο πιο κάθετα γίνεται στο εστιακό επίπεδο που έχουμε επιλέξει. Και μάλιστα όταν λέμε κάθετα, όχι μόνο στην κατεύθυνση δεξιά – αριστερά αλλά και στην κατεύθυνση πάνω – κάτω. Στην παραπάνω φωτογραφία μία μικρή διαφοροποίηση στη γωνία λήψης (προς τα δεξιά) έκανε το φακό μας να απέχει διαφορετικές αποστάσεις από τα δεξιά του άνθους σε σχέση με αριστερά. Αυτό δημιούργησε καθαρά σημεία της εικόνας μας μόνο σε μια ευθεία γραμμή προς τα αριστερά της εικόνας. Αν η λήψη γινόταν υπό γωνία και στη διεύθυνση πάνω κάτω (όχι μόνο δηλαδή από το πλάι) η φωτογραφία μας θα ήταν καθαρή ουσιαστικά μόνο σε μία διαγώνια γραμμή. Και τότε θα ψαχνόμασταν τι πήγε στραβά. Θα κάναμε την εσφαλμένη εκτίμηση ότι δεν ήταν σωστή η εστίαση. Ή ότι ο φακός μας είναι φτωχός σε ευκρίνεια. Δεν ξέρω αν μπορείτε να το καταλάβετε πόσο σημαντικό είναι η σωστή γωνία λήψης σε σχέση πάντα με το θέμα μας και το σχήμα του και σε σχέση με το εστιακό επίπεδο που έχουμε επιλέξει. Για αυτή την επιλογή θα μιλήσουμε παρακάτω. Προς το παρόν ας δούμε άλλο ένα σχήμα που περιγράφει αυτή ακριβώς τη σχέση, δηλαδή το βάθος πεδίου που “προκύπτει” σε σχέση με τη γωνία λήψης και το εστιακό επίπεδο που έχουμε επιλέξει :\nAnimation που δείχνει το πώς “φαίνεται” να μεταβάλλεται το βάθος πεδίου. Αρχικά η λήψη γίνεται ακριβώς κάθετα στο εστιακό επίπεδο και βαθμιαία αλλάζουμε τη γωνία. Λήψη με μάκρο φακό 100mm και διάφραγμα f/5 για να φαίνεται περισσότερο η διαφοροποίηση.\nΣτο παραπάνω σχήμα επιλέξαμε να τραβήξουμε ένα μοτίβο με τετραγωνάκια. Είναι περίπου ένα χιλιοστό το καθένα και η λήψη έγινε με διάφραγμα f/5. Αυτό το διάφραγμα δίνει ένα πολύ μικρό βάθος πεδίου της τάξης του ενός χιλιοστού περίπου στο φακό μας. Στο πρώτο καρέ τοποθετήσαμε τη μηχανή απολύτως κάθετα στο επίπεδο με το μοτίβο και όλα τα τετραγωνάκια είναι εστιασμένα και καθαρά. Όταν αρχίζουμε να αλλάζουμε τη γωνία λήψης της μηχανής ως προς το επίπεδο της εστίασης παρατηρούμε πόσο “δραματικά” φαίνεται να αλλάζει το βάθος πεδίου. Σαφώς το βάθος πεδίου δεν αλλάζει απλώς μας αποκαλύπτεται. “Φύγαμε” από τις δύο διαστάσεις και επειδή τραβάμε τη φωτογραφία υπό γωνία είμαστε στις τρεις διαστάσεις.\nΦωτογραφία μάκρο με δύο σταυρουδάκια τοποθετημένα πάνω σε ύφασμα. Λήψη χωρίς φλας. t=1/640 φακός macro 105mm με f/5\nΣτην παραπάνω φωτογραφία βλέπουμε μία αποτυχημένη προσπάθεια να γίνει λήψη μάκρο με δύο διαφορετικούς σταυρούς που έχουμε τοποθετήσει πάνω σε ένα κομμάτι ύφασμα. Το διάφραγμα είναι σχετικά πολύ ανοιχτό για μάκρο f/5 γι’ αυτό και το πολύ μικρό βάθος πεδίου. Ακολουθώντας τη νοητή γραμμή που σχηματίζεται από το πόσο καθαρά φαίνεται το μοτίβο της ύφανσης στο πανί που έχουμε τοποθετήσει κάτω από τους σταυρούς, μπορούμε να διαπιστώσουμε το σημείο εστίασης. Παρ’ όλα αυτά αν προσέξουμε καλύτερα θα παρατηρήσουμε κάτι που στην αρχή θα μας φανεί παράδοξο. Αν ακολουθήσουμε τη νοητή γραμμή εστίασης θα δούμε ότι έχουμε εστιάσει περίπου στο μέσο των σταυρών και λίγο προς τα πίσω. Στον δεξί όμως σταυρό φαίνεται μια μετατόπιση της εστίασης ακόμα περισσότερο προς τα πίσω σε σχέση με τον σταυρό αριστερά. Ο δεξιά σταυρός δεν είναι καθαρός στο μέσον του όπως θα θέλαμε αλλά ακόμα πιο πίσω. Γιατί να συμβαίνει αυτό; Πρέπει εδώ να κατανοήσουμε ότι τα αντικείμενα είναι τρισδιάστατα. Ο δεξιά σταυρός έχει περισσότερο πάχος και ως εκ τούτου (το κέντρο του) είναι πιο κοντά στον φακό από τον αριστερό σταυρό. Και γι’ αυτό φαίνεται πιο καθαρός προς τα πίσω σε σχέση με το ύφασμα που είναι από κάτω γιατί η απόσταση του υφάσματος από τον φακό είναι μεγαλύτερη.\nΣτη μάκρο φωτογραφία, αυτές οι ελάχιστες διαφορές στην απόσταση από τον φακό και με το τόσο μικρό βάθος πεδίου που μας προσφέρεται από τον φακό, η δυνατότητές μας περιορίζονται. Και η αύξηση του f στις περισσότερες περιπτώσεις δεν λύνει το πρόβλημα. Τί κάνουμε;\nΠρέπει να συνειδητοποιήσουμε πως στη φωτογραφία μάκρο, το επίπεδο της εστίασης είναι ουσιαστικά μία “φέτα” το πάχος της οποίας (το βάθος πεδίου δηλαδή) είναι συνήθως, το πολύ μερικά χιλιοστά ανάλογα με τη ρύθμιση του διαφράγματος που έχουμε. Και το δύσκολο εδώ είναι πώς θα επιλέξουμε αυτή τη φέτα όπου στην περιοχή της, τα στοιχεία της εικόνας θα είναι εστιασμένα και καθαρά. Πάμε να το δούμε με ένα παράδειγμα:\nΠαράδειγμα λήψης με διαφορετική γωνία του ίδιου θέματος. Κατά τα άλλα οι συνθήκες λήψης είναι ακριβώς ίδιες. Φακός 105mm, f/22\nΣτην παραπάνω φωτογραφία μπορούμε εύκολα να καταλάβουμε πόσο άλλαξε η φωτογραφία με επιλογή του κατάλληλου επιπέδου εστίασης ή αλλιώς λήψη από διαφορετική γωνία. Μπορείτε να κάνετε zoom στη φωτογραφία για να δείτε καλύτερα σε ποια σημεία έχει εστιάσει ο φακός. Πέρα όμως από την βελτίωση στην εστίαση η δεξιά φωτογραφία είναι σαφώς καλύτερη γιατί φαίνεται καλύτερα το έντομο και το άνθος.\nΠολύ σωστά κάποιος θα παρατηρήσει πως δεν σας λέω κάτι καινούργιο. Και πράγματι έτσι ακριβώς είναι. Σε κάθε φωτογραφία το επίπεδο εστίασης δεν έχει πάχος. Για την ακρίβεια δεν είναι ούτε καν φέτα. To επίπεδο, εξ ορισμού, δεν έχει τρίτη διάσταση. Ο φακός πάντα εστιάζει σε συγκεκριμένη απόσταση από το θέμα. Άσχετα αν το μάτι θεωρεί καθαρά και εστιασμένα κάποια στοιχεία πίσω και μπροστά από το σημείο εστίασης. Και τότε μάθαμε να μιλάμε για “βάθος πεδίου” που ουσιαστικά, δεν υπάρχει. Ναι, εντάξει υπάρχει αλλά υπό προϋποθέσεις ή κάτω από συγκεκριμένες συνθήκες θέασης της φωτογραφίας (απόσταση, μεγέθυνση, τρόπο προβολής κλπ). Για να μπορέσουμε να ορίσουμε επαρκώς το βάθος πεδίου (που πάντα είναι σχετικό) θα πρέπει να μιλήσουμε για κύκλους σύγχυσης και άλλα ωραία πράγματα από τον κλάδο της φυσικής και θα ξεφύγουμε πολύ από το θέμα μας που είναι η μάκρο. Αρκεί να θυμόμαστε πως στη μάκρο και επειδή ακριβώς κάνουμε μεγέθυνση, το “πρόβλημα” της επιλογής του εστιακού μας επιπέδου είναι επίσης, και αυτό μεγεθυμένο. Κατά τα άλλα ισχύει ό,τι ισχύει και με τα άλλα “είδη” φωτογραφίας.\nΤο κάδρο και η σύνθεση της φωτογραφίας macro\nΕίδαμε έως τώρα κάποιες από τις μεταβλητές που υπεισέρχονται στη διαδικασία λήψης της φωτογραφίας macro. Δεν είναι μόνο αυτές. Όταν τη στιγμή της λήψης πρέπει να προσέχεις την απόσταση για σωστή εστίαση, το εστιακό σου επίπεδο και τη γωνία λήψης, το φως και… τα υπόλοιπα στοιχεία της φύσης, ξεχνάς το καδράρισμα και τη σύνθεση.\nΔεν είναι λίγες οι φορές που ενώ η λήψη είναι άριστη τεχνικά, το θέμα βρίσκεται σε λάθος σημείο στο κάδρο ή κάποια από τα στοιχεία της εικόνας που ήθελες να συμπεριλάβεις βρίσκονται ή κομμένα ή εκτός κάδρου γιατί προσπαθούσες να φτιάξεις καλύτερη γωνία λήψης ή για να εστιάσεις. Όταν τραβάμε με τέτοιες μεγεθύνσεις αρκούν μικρές μετατοπίσεις της μηχανής για να συμβούν όλα αυτά. Και συμβαίνουν συχνά. Η αλήθεια είναι ότι και στη macro φωτογραφία, καλύτερα να επιλέγεις το τι θα βρίσκεται εκτός κάδρου παρά να επιλέγεις τί θα βάλεις μέσα στο κάδρο. Η αφαίρεση κατά την άποψή μου είναι “κανόνας” στη φωτογραφία γενικά. Γιατί να μην ισχύει και στη macro; Αλλά για να πετύχεις καλή σύνθεση στην macro και για να έχεις το νου σου μόνο σε αυτή, πρέπει να έχει γίνει κτήμα σου όλο το προηγούμενο τεχνικό υπόβαθρο που αναφέραμε. Δηλαδή η τεχνική επάρκεια του φωτογράφου να είναι τέτοια, που θα κάνει τις ρυθμίσεις και τις επιλογές ασυναίσθητα, αυτόματα, χωρίς να το πολυσκεφτεί. Και αυτό απαιτεί υπομονή, επιμονή και εξάσκηση.\nΕίναι η μάκρο φωτογραφία τέχνη ή τεχνική;\nΚαλή η ερώτηση αλλά μην περιμένετε σαφή απάντηση. Νομίζω πως ισχύει ό,τι ισχύει γενικά με τη φωτογραφία. Ο καλός μου διαδικτυακός φίλος Αντώνης μου είχε γράψει κάποτε “Ωραίες αυτές αλλά είναι για τις εγκυκλοπαίδειες”. Εν μέρει συμφωνώ.\nΠιστεύω όμως πως πέρα από τον θαυμαστό κόσμο που ξετυλίγεται μπροστά μας με τη μάκρο φωτογραφία, που εντυπωσιάζει και κάποιες φορές ξαφνιάζει, ακριβώς επειδή δεν τον γνωρίζουμε τον κόσμο αυτό, δεν είναι εύκολα ορατός με το μάτι, πάντα υπάρχουν τα περιθώρια να εκφραστείς και να αποδώσεις το θέμα με τέτοιο τρόπο που θα μπορούσε εκτός από το να εντυπωσιάσει και να συγκινήσει.\nΣημείωση πρώτη: παντού στο κείμενο χρησιμοποιώ τον όρο κλείστρο αντί του σωστότερου κατά την άποψή μου όρο “φωτοφράκτης”. Δυστυχώς δεν έχει επικρατήσει ο ελληνικός όρος που θα αποτελούσε τη σωστή μετάφραση του Shutter.\nΣημείωση δεύτερη: Σε καμία περίπτωση δεν θα έλεγα πως οι φωτογραφίες που παρέθεσα εδώ είναι φωτογραφίες για τις οποίες αισθάνομαι περήφανος. Η φωτογραφία μάκρο είναι για εμένα μεγάλη πρόκληση και απέχω πολύ από την επάρκεια για την οποία σας μίλησα.\nΣημείωση τρίτη: οπουδήποτε θεωρήσετε ότι σφάλω, θα χαρώ να δω τις παρατηρήσεις σας και τα σχόλιά σας. Δηλώνω αεί διδασκόμενος.\nΑν φτάσατε μέχρι εδώ, χαρά στο κουράγιο σας.\nΦάνης Τσίρος, Μάρτιος 2021 (σε εποχές καραντίνας και Lockdown λόγω κορωνοϊού)\nClose up Μάκρο Φακός Φλας Φωτογραφία\nΜία Thomisus onustus\n12 Αυγ. 2019